UPV/EHU, 'Euskal jantzea: tradizinotik sorkuntzara' titulua eskainiko dauen lehenengo unibersidadea | Dantzanet\nUPV/EHU, 'Euskal jantzea: tradizinotik sorkuntzara' titulua eskainiko dauen lehenengo unibersidadea\nMatrikulea zabalik dago eta 20 plaza baino ez ditu izango.\nEuskal Herriko Unibersidadeak beste ikasgai bat sartu dau 2018-1019 ikasturtean bere master eta gradu-osteko propioen eskaintzan: lehenengo aldiz, Unibersidade Hedakuntza Diplomea eskuratzeko azterketa eta prestakuntza helburu izango dan Euskal jantza: tradizinotik sorkuntzara da prestakuntza eskaintza berezia dakarren tituluaren izenburua, eta irakasleak jantza maisu, ikerlari eta koreografo ezagunak izango dira.\nPrestakuntza edukiek euskal jantzen ibilbide teorikoa jasoten dabe, jatorrizko bersinotik, tradizinonaletik, egungo abangoardiako adierazpenetara. Ikasturtearen bederatzi hilebeteak hiruhileko hiru modulutan banatzen dira: Euskal Jantzen teoria eta historia; Tradizinotik sorkuntzara, esperientzia eta ekarpen barriak eta Musikea, jantzak eta pedagogia. Modulu horreetako bakotxa modu independentean egin ahal izango da, ikastaro osogarri kalifikazinoa dauka eta 10 kreditu emongo ditu. Hori dala eta, Diplomea osotzeak 30 kreditu dakarz guztira. Bizkaiko Foru Aldundiaren lankidetzea dauen irakaskuntza eskaintza barritzailea jantzariei, jantza tradizional eta musika eskoletako irakasleei eta ikasleei zein bestelakoei dago zuzenduta, eta euren gaitasunetan sakontzeko eta ezagutza eta espezializazino handiagoak emoteko helburua dauka. Horretarako, jantza maisuen, ikerlarien eta koreografoen artean izen handikoak dagoz, besteak beste, Jon Maya, jantzaria eta sari asko irabazitako Kukai konpainiaren zuzendaria; Juan Antonio Urbeltz, euskal folklorearen ikerlari eta Argia taldearen zuzendaria; Iñaki Irigoien, jantzaria eta euskal jantzen ikerlari aktiboa; Oier Araolaza jantzaria eta antropologoa; Sabin Bikandi (Etnomusikologian doktorea eta Max 2015 sariduna) eta Patxi Laborda AIKO Taldeko musikari eta jantza maisua; Iñaki Goirizelaia UPV/EHUko errektore ohia, Amilotx jantza taldeko zuzendaria; Baionako Maritzuli konpainiako Claude eta Jon Iruretagoyena; edo Jon Gaminde, jantzari eta musikaria. Klaseak ez eze, jardunaldiak, barriketaldiak eta saio bereziak be izango dira.\nEsangura horretan, euskal unibersidade publikoak herri kulturearen adierazpen berezi bati zuzendutako gradu osteko diplomea jarriko dau martxan, Europako eta Ipar Ameriketako beste unibersidade batzuetako irakaskuntza eskaintzan dagoeneko badagozan beste ekimen batzuen antzera.\nIkasturtea urritik bagilera izango da Leioako Campuseko Hezkuntza Fakultadean. Modulu bakotxak ehun ikastordu izango ditu, eta bost orduko saioetan emongo dira, astean bi egunez (martitzen eta eguenetan 15:30etik 20:30era). Matrikulearen prezioa 900 eurokoa izango da (hiru moduluetako bakotxa 300 euro). Matrikula epea zabalik dago, eta UPV/EHUren webgunearen bitartez egin daiteke. Klaseak urriaren 2an, martitzenean, hasiko dira.\nIkasleak oinarriak, estrukturak, sistemak eta historia ikasiko ditu, eta kontzeptu teorikoak eta praktikoak jazoteko aukerea izango dau, euskal jantzen sorkuntzea eta eraldaketea ulertzeko, tradizinotik gaur egunera arte. Ikasturtea jantza tradizionalaren oinarrietatik abiatuko da, eta zenbait errepertoriotan sakonduko dau, Zuberoako maskaradetan, besteak beste. Gai guztietan abiapuntua tradizinoa izango da, sorkuntza garaikidearen alorrean egindako ekarpenetara heltzeko.\n'Euskal jantzak: tradizinotik sorkuntzara' Unibersidade Hedakuntza Diplomea\n- Datak: 2018ko urritik 2019ko bagilera.\n- Egunak eta orduak: martitzen eta eguenetan, 15:30etik 20:30era.\n- Non: Hezkuntza Fakultadean, Leioako Campusean (UPV/EHU).\n- Prezioak: 900 euro (100 ikastorduko hiru moduluetako bakotxa 300 euro; ikastaro bakotxa modu independentean egin daiteke).\n- Ezaugarriak: euskeraz eskainiko da, arlo horretan aurretik ezagutza eta prestakuntza daben personei zuzenduta (jantza eta musika eskoletako irakasleak eta ikasleak, jantza taldeetako kideak, etab.).\n- Plaza kopurua: 20\nOsteguna, Iraila 27, 2018


Donostia Zinemaldia :: Amaren galerak dakarrenaz\nHemen zaude: Lehen orrialdea > 63. Edizioa 2015 > Zinemaldiaren Egunkaria\t> Amaren galerak dakarrenaz\nAmaren galerak dakarrenaz\nPERLAK - MIA MADRE\nNanni Morettik, 1994ean Caro Diario-rekin Cannesen saritu zutenetik nazioarteko mailan egungo zinemagile italiar onenetzat hartua, “zinema zinemaren barnean” deituriko azpijeneroari lan gozagarri hau gehitu dio, oraingoan. Ama baten galerak dakarrenaz hausnartu eta sentimenduen mundura eginiko bidaia serioa da, Moretti ironikoak umorezko ukituekin apaindua.\nMargherita zinema zuzendariaren egunerokotasun mugitua, estres handikoa, bitan banatzen da. Batetik, filmaketa zail eta ezeroso bati aurre egin behar dio, eta bestetik, lanetik kanpo, ama oso gaixorik du eta ospitalera joaten da hura zaintzera. Emakumea oso kezkatuta dago amaren egoera larriagatik eta horrek bere lanean ezinbesteko eragina izango du.\nFilmaketa gero eta zailagoa bihurtuko da AEBetatik etorritako Barry Huggins sasi izar harroputzaren profesionaltasun ezak eragingo dituen hainbat egoera jasanezinengatik. Margheritak zorrotz egingo dion arren, “Kubrickekin lan egindakoa dela” dioen aktore horrek ez du bat asmatzen. Kamera aurrean duenean elkarrizketak ahaztu egiten zaizkio eta oso jarrera txarra du gainontzekoekiko.\nRol horretarako, Morettik ezin aktore aproposagoa aukeratu du: John Turturro handia. Coen anaien Big Lebowski maisulan eroan egindako antzezpen bikaina areagotu egiten du eta oso dibertigarri dago. Ahaztezina da, adibidez, Jarvis Cockerren “Baby is coming back to me” dantzatzen dueneko eszena.\nGainontzeko aktoreak, halaber, bikain zuzenduta daude. Rol nagusian Margherita Buy topatuko dugu, Morettiren beraren Habemus Papam (2011) filmean aritua, eta zuzendaritzaz gain kameraren parean jartzea ere gustuko izan ohi duen Morettik berak Giovanniren rola beregan hartzen du, hau da Margheritaren anaia zintzo eta jatorra. Nerabezaro zaila igarotzen ari den alabaren rolean, berriz, Giulia Lazzarini irribarretsua oso sinesgarri dago.\nEz da Morettik Zinemaldira ekartzen duen lehen lana, izan ere La stanza del figlio (2001) Perlak sailean aurkeztu zuen Canneseko Urrezko Palmorria jaso ondoren.\nZalantzarik gabe, hauxe da aurtengo ekitaldiko film pilaren erdian aurkituko dugun goxoki dastagarrietako bat.


Pirata Txikien abordatzearekin berpiztu da jaia Flamenkan, asteazkeneko etenaren ostean | Basque Country | Naiz\nPirata Txikien abordatzearekin berpiztu da jaia Flamenkan, asteazkeneko etenaren ostean\n«Egun gogorra izan genuen atzokoa, baina Aste Nagusiarekin aurrera goaz», baieztatu dute Donostiako Piratek. Eguerdian eginiko Abordatze Txikiak lagundu du giroa epeltzen, eraso matxistek izandako erantzun ozenaren ostean.\nAsteazkenean guztiz itzali zen festa Flamenkan, asteartean izandako sei eraso matxistei erantzun potentea emanez. Gauean ere gunea zeharo mutu eta tabernak erabat itxita egon ziren kaian. Arrazoiak, euskaraz ez ezik ingelesez azaltzen ziren, turistek ere jakin zitzaten.\nAsteazken arratsaldeko protesta jendetsuari beste bat erantsi zitzaion gauerdian, ehunka gazte eta heldu Parte Zaharrean bildu zituena. Gaztelubide elkartearen aurrean zenbaitzuk haren egoneza adierazi zuten ere. Eneko Goia aurrez aurre interpelatzeko asmoz hurbildu ziren manifestariak, baina alkatea ez zen bertan.\nJada ostegunea dela, egunsentiaren batera mezu hau zabaldu dute Donostiako Piratek: «Egun gogorra izan genuen atzokoa, baina Aste Nagusiarekin aurrera goaz». Eta horrekin berpiztu da jai giroa Flamenkan, beti ere gertatutakoa ahaztu gabe eta erne.\nGoizeko ekitaldi garrantzitsu eta alaiena Abordatze Txikia izan da. Urtero egiten dute kaian, baina aurten arratsaldean ez, eguerdian baizik, burutu dute. Donostiako suhiltzaileen laguntza izan dute Donostiako Piratek, haurren segurtasuna bermatzeko. Eta itsasoratu ostean, bazkaria egin dute pirata txiki guztiek.\nBide batez, asteartean Donostiako Ospitalera Ezkila kapitainak eta besteek egindako bisitaren berri dute. Urtero legez, bertan gaixorik diren umeei eguna goxotzeko asmoz egin zuten Flamenkatik Miramonerako bidea.\nOsteguneko egitarauarekin jarraituz, arratsalde partean Bizifesta egitekoa da Donostian zehar, Txantxarreka, Kijera eta Letaman gaztetxeak lotuz. Kamigaintxon mojito festa eta musika kubatarra dira, dastagai eta entzungai. Eta gauean, Izaki Gardenak, Madeleine eta Gris, Flamenkan, beti bezala su artifizialak amaitu bezain pronto.\nAlex Txikon holla el Ama Dablam, primera cumbre de este invierno en el Himalaya


Meritamon - Wikipedia, entziklopedia askea.\nMeritamon Erregina, Ramses II.aren alaba eta emaztea.\nMeritamon, Egiptoko XIX. dinastiako erregina bat izan zen, eta K. a. 1280tik K. a. 1220 arte bizi izan zen, gutxi gora-behera. Uste denez, Ramses II.aren laugarren alaba zen, eta, errege honen emazterik gogokoena zen Nefertari ederrarekin izandako lehena. Ez da bere izen bera eraman zuten beste erregina edo printzesa batzuekin nahastu behar, Ahmose-Meritamon, Meritamon Tutmosis III.aren alaba edo Meritatonekin (Akenaton eta Nefertitiren alaba nagusia) kasu.\nMeritamon, bere aita, errege bakar bezala geratu aurretik, edo honen erregealdiko lehen urteetan jaio zen. Datu gutxi daude Egiptoko printzesa eta erregina izan zen honi buruz, baina, edonola ere, bere ama hil zenean, Ramsesen gogokoena eta maitatuena zena (erregealdiko 24. urtean edo handik gutxira, Meritamon oraindik 30 urtera heldu gabe zegoenean), erregea, bere alabarekin ezkonduko zen. Ez da harritzekoa intzestua Egiptoko errege familian: oso ohikoa ez zen arren, egon ziren kasu batzuk, Amenofis III.a adibidez, gutxienez, bere hiru alabakin ezkondu zena, Akenaton, honen kasuan, bi eta lau bitartean izango zirenak, eta Ramses II.a bera. oraindik emazte-alaba gehiago izan zituena. Baina, soilik errege alaba hauetako hiru igoak izan ziren Errege Emazte Handi mailara, eta, horietako bat, beharbada lehena, Meritamon izan zen.\nMeritamon erregina bihurtua agertzen den lehen aipamen garrantzitsua, Abu Sinbeleko bi tenplu ederren fundazioan izan zen. Iritzi orokorrena, une hartan, Errege Emazte Handia zen Nefertariren funtzioak ordezkatu zituela da, tenpluetako baten jasotzailea, nor gaixo edo hilda egongo zen. Une honetatik aurrera hartu zituen Meritamonek, bere amak izan zituen funtzioak, eta erregearen emazteen bigarren belaunaldiko emakumerik boteretsuena bihurtu zen.\nNefertarik, Isis-Nefertengan arerio bat izan zuen bezala, litekeena da Meritamonek, Isis-Neferten alaba zen Bint-Anatengan ere izatea. Bi ahizpek, euren amen paperak hartu zituzten hauek hil zirenean, eta Ramses II.aren erreginarik garrantzitsuenak bihurtu ziren. Hala ere, dirudienez, Meritamonek paper garrantzitsuago bat izan zuen, edo behintzat independenteagoa, denbora askoan, Karnakeko Amonen tenpluan bizi zela uste baita, Amonen Kantaria, Amonen Hareneko Nagusia edo Mutentzako sistroa jotzen duena tituluek adierazten duten bezala.\nEz daude Meritamonen hainbeste hondakin historiko, Nefertarirenekin alderatuz, baina ederrenetako bat, Erregina Zuria bezala ezagutzen den estatua bat da, gaur egun, oraindik, guztiek miresten dutena. Gehien agertzen den tenplua, Abu Sinbelekoa da, bere guraso eta neba-ahizpekin batera. Seme-alabarik ere ez zaio ezagutzen, baina litekeena da seme-alabarik eduki izana, Ramses II.aren ezkontzak bere alabekin, ez baitzen soilik errituzkoa izan, ezagutzen denaren arabera (Bint-Anatek, alaba bat behintzat izan zuen).\nEz da ezagutzen zehazki noiz hil zen, baina bere aitaren erregealdi luzeko azken urteetan izan behar zuen. Faraoiaren lehen seme-alabetako gutxik jarraitu zuten bizirik Ramses II.a, 91 urterekin hil ondoren, Merenptah eta Bint-Anat kasu. Meritamon, Erreginen Haraneko QV68 hilobian lurperatua izan zen, baina bere momia oraindik ez da aurkitu.\nWikimedia Commonsen badira fitxategi gehiago, gai hau dutenak: Meritamon\nOrriaren azken aldaketa: 9 ekaina 2017, 08:27.


Kresala Zineklubaren martxoko egitarau osoa aurkeztu dute - Irutxuloko Hitza : Irutxuloko Hitza\nArgazkia: Kresala Zinekluba.\nAstelehenero egingo dute Kresala Zinekluba martxoan, ohi bezala Trueba Zinemako aretoetan arratsaldeko 19:30ean. Lau emanaldi egingo dituzte guztira: martxoaren 4ean, 11ean, 18an eta 25ean. Bestalde, film guztiak gonbidatu bereziek aurkeztuko dituzte. Honakoa da martxoan Kresala Zineklubak proiektatuko dituen filmak:\nMartxoaren 4ean: Mohamed Al Daradji zinemagilearen Al Rahal / The Journey (2017) filma. EHUko irakasle Iñaki G. Gurpegik aurkeztuta.\nMartxoaren 11ean: Arpad Bogdan zuzendariaren Geneziz (2018) filma. AIZU! aldizkariko kazetari Eñaut Mitxelenak aurkeztuta.\nMartxoaren 18an: Michael Pierce zinemagilearen Beast (2017) filma. ZINEAko kritikari Zigor Etxebestek aurkeztuta.\nMartxoaren 25ean: Celso Garciaren La delgada linea amarilla (2015) filma.


Irekia Eusko Jaurlaritza - Gobierno Vasco :: Eusko Jaurlaritzak uste du herrialde akordioak bideragarriak direla alderdiekin erronda egin ondoren\nEusko Jaurlaritzak uste du herrialde…\n\nEusko Jaurlaritzak uste du herrialde akordioak bideragarriak direla alderdiekin erronda egin ondoren Iturria: Irekia\n\nEusko Jaurlaritzak balorazio positiboa egin du lehendakariak alderdi politikoetako buruzagiekin deitutako bilera-erronden inguruan. Gobernu Kontseiluaren ostean komunikabideen aurrean egin den balorazio honi eutsiz, Josu Erkoreka bozeramaileak esan du akordioak lortzeko beharrezkoa den elkar-ulertze giroa dagoela, kohesio sozialaren esparruan batez ere.\nHonez gain, alderdi politikoek harrera ona egin diote aurrekontu-egonkortasun egoera errepikatzeari, denek baitakide, Erkorekaren hitzetan, ekonomia suspertzea dela oraingo lehentasuna. Honen harira, Erkorekak aurreratu du Jaurlaritzak datorren astean aurkeztuko duela maila sozial handia duen 2015erako Aurrekontu Lege Proiektua. Erkorekak esan duenez, Jaurlaritzak ez dio inori atea izten akordioetara heltzeko, halere, gaineratu du Alderdi Sozialistarekin iaz egindako paktua eguneratu egin dela.\nBake eta Bizikidetzari dagokionez, Jaurlaritzak izen bereko Legebiltzarreko batzorde txostengilearen lana berraktibatzea ahalbidetuko duen adostasun berri bat lortzeko lan egingo du. ETAk bere jarduera etengo zuela esan zuenetik hiru urte igaro dira, eta Jaurlaritzak uste du amaiera atzeraezina dela eta alderdiek bakea finkatzeko beste ahalegin bat egiteko beharra beren gain hartzeko unea dela. Erkorekak adierazi du Ezker Abertzalea hori lortzeko urrats bat egiteko konprometitu dela.\nBake eta Bizikidetzaren esparruan, Eusko Jaurlaritzak Itsaso Andueza izendatu du Bake eta Bizikidetza Planaren Kontsulta Batzordeko presidente, gaurko Gobernu Kontseiluan. Andueza Euskadiko Gazteriaren Kontseiluko presidentea da orain, eta hemendik aurrera, honako hauek egin beharko ditu, besteak beste: erakundeekin parte-hartze bideak ezartzea, erakunde-arteko koordinazioa gauzatzea eta Planaren ebaluazio-, segimendu- eta aholkularitza-organo osagarri gisa jardutea. Izendapen horrekin, Jaurlaritzak nabarmendu nahi du belaunaldi berriak Euskadiko etorkizuneko bizikidetzaren normalkuntzari egingo dion ekarpenean konfiantza duela.\nBestelako gaiei helduta, Ipar Irlandako zenbait ordezkari Euskadin dira, Europar Batasunaren Peace Program IV ekimenaren esparruan baterako ekimen bat aurkezteko aukerak aztertzeko. Eusko Jaurlaritzaren arabera, Euskadin bizikidetzaren normalkuntza bilatzeko proiektuetan lan egitea litzateke helburua.\nBestalde, langabeen edo lanpostua galtzeko arriskuan daudenen laneko orientaziorako 3,8 milioi euroko programa bat ere onartu du gaur Jaurlaritzak. Programak arreta pertsonalizatua proposatzen du, eta aholkularitza profesionala, prestakuntza, autoenplegurako prestaketa eta lanpostu bat aktiboki bilatzeko laguntza eskainiko ditu.\nEusko Jaurlaritzak argi berdea eman dio ikasle ez-unibertsitarioak eskolatzeko bekak finantzatzeko programari, 53 milioi euro bideratuta. Gainera, beste 55 milioi euro bideratuko ditu 2014/2015 ikasturterako hezkuntzako laguntzak hobetzeko.\nEusko Jaurlaritzaren Kontseiluak hartutako erabaki nagusiak (2014.10.21)\nerkoreka_ertzaintza_lep_eu.mp3 behera kargatu (400 KB)\nerkoreka_itsaso_andueza_eu.mp3 behera kargatu (700 KB)\nerkoreka_lanbide_eu.mp3 behera kargatu (900 KB)\nerkoreka_peace_program_eu.mp3 behera kargatu (700 KB)\nerkoreka_bake_bizikidetza_e... behera kargatu (800 KB)\nerkoreka_erronda_kohesio_so... behera kargatu (1 MB)\nerkoreka_pse_akordioa_eu.mp3 behera kargatu (400 KB)\nerkoreka_bake_bizikidetza_e... 20 MB\nerkoreka_erronda_kohesio_so... 20 MB\nerkoreka_ertzaintza_lep_eu.mp4 10 MB\nerkoreka_itsaso_andueza_eu.mp4 10 MB\nerkoreka_lanbide_eu.mp4 20 MB\nerkoreka_peace_program_eu.mp4 20 MB\nerkoreka_pse_akordioa_eu.mp4 10 MB\nItsaso_Andueza.pdf 200 KB (application/pdf)


Irailaren 23an hasiko da Ideiatik Enpresara tailerraren hamabigarren edizioa - - uztarria.eus\nIraurgi Berritzen 2020-09-14 09:49\nEnpresa ideia edo proiektu bat esku artean duen eta hori martxan jarri aurretik aztertzea nahi duen edonork har dezake parte. Bi asteko tailerra izango da eta izena emateko epea irekita dago.\nNegozio ideia bat duzu eta ez dakizu nondik hasi? Ideiatik Enpresara, zure proiektua aztertzen laguntuko dizun tailerraren hamabigarren edizioan izena emateko epea zabalik da.\nEnpresa ideia edo proiektu bat esku artean duen eta hori martxan jarri aurretik aztertzea nahi duen edonork har dezake parte tailerrean. Bertan, negozio bat irekitzerakoan eman behar diren pausoak ezagutzeaz gain, enpresa kudeatzeko nozioak bereganatuko ditu ekintzaileak. Formakuntza irailaren 23an hasiko da eta bi astez luzatuko da. Izena emateko edota informazio gehiago jasotzeko, jarri harremanetan Iraurgi Berritzenekin telefonoz (688 601 299, Ione Eizagirre) edota e-postaz (ieizagirre@iraurgiberritzen.eus).\nLanzituz, Lan Sozietateak Sortuz programaren barruko egitasmoa da Ideiatik Enpresara ikastaroa eta langabetuen lan munduratzea sustatzea du xede, lan sozietateen eredua oinarri hartuta eta ekintzailetasuna sustatuz. Europako Gizarte Funtsak finantziatuta dago eta ASLEk (Euskadiko Lan Sozietateen Elkartea<, Iraurgi Berritzenek eta Gipuzkoako Bazkundeak parte hartzen dute ekimenean.


Irakurle Gazteak | Liburu Dantza\nSupersorda, Cece Bell\nIrudiak: Cece Bell\nCece Bell komikilariak idatzitako Supersorda gomendatzen digute EKINTZA IKASTOLAKO LH5B gelako ikasleek.\nLan hau autobiografikoa da, non egileak bere haurtzaroko bizipenak azaltzen dituen, meningitisak eragindako gorreria arazoari dagokionez. Lagunak egitea zaila egiten zaion ingurune batera egokitu behar du, bere arazoa ez baitute ondo ulertzen beste haur batzuek. Hala ere, bere audifonoari esker, beste inork ezin dituen gauzak entzuteko ahalmena duela ohartzen da. Komikiko irudietan, pertsonaiek untxi itxura dute. Eleberri grafiko honi esker, idazleak idazle eta ilustratzaile onenaren Eisner saria jaso zuen 2015ean.\nApi / 2022\nEtxetxorotarrak, Lur Gallastegi\nIrudiak: Bruno Hidalgo\nLur Gallastegi Zendegik idatzitako Etxetxorotarrak gomendatzen digute EKINTZA IKASTOLAKO LH5A gelako ikasleek.\nLiburu honen protagonistak Lea eta Mattin neba-arrebak dira: amaren eta aitaren xelebrekeriekin ohituta badaude ere, ez dute imajinatu ere egiten datorkiena. Izan ere, gurasoek erabaki dute seme-alabak etxeaz eta euren lanetaz arduratzea! Bai bai, helduak joango dira eskolara eta bitartean, Lea eta Mattin lanera joan eta etxea atondu beharko dute.\nUmoreaz baliatuz, irakurketa honek jorratzen ditu familiaren eguneroko bizikidetza eta eginbeharrak. Gainera, oso gomendagarria da enpatia zer ote den ulertzeko.\nAbe / 2021\nTestua: Ona Carbonell\nIbai Ikastolako LH3B ikasgelatik Como pez en el agua irakurtzea gomendatzen digute, Ona Carbonellek idatzitako “Elena sirena” bildumaren hirugarren liburukia. Egilea, igerilari profesionala, igeriketa sinkronizatuko talde espainiarreko kapitaina da gaur egun, eta haur literaturaren munduan gazteei kirolaren eta literaturaren arloan sartzen laguntzeko asmoz murgildu zen.\nKalabaza munstroa, Jim Benton\nTestua: Jim Benton\nIrudiak: Jim Benton\nDesclée De Bouwer S. A., 2013\nHarri Berri-Oleta ikastetxeko 2. zikloko ikasleek Kalabaza munstroa gomendatzen digute, “Franny K. Stein” bilduma arrakastatsuaren lehen liburua. Egilea Jim Benton estatubatuarra da, hasiera batean kamiseta diseinatzailea eta prentsa ilustratzailea izan zena, eta ondoren haurrentzako liburuen idazle eta ilustratzailea. Bere lanak hainbat sari jaso ditu, besteak beste, 2004eko Gryphon saria liburu honenxegatik.\nMonstruos y mareas, Marcus Sedgwick\nTestua: Marcus Sedgwick\nIrudiak: Pete Williamson\nIntxaurrondo Ikastolako LH4A ikasgelatik Monstruos eta Mareas irakurtzea gomendatzen digute, “Crónicas de Edgar el cuervo” bilduma arrakastatsuaren lehen atala. Marcus Sedgwick idazle, ilustratzaile eta musikari britainiarra da. 2000. urtean Floodland argitaratu zuenetik, gazteentzako liburu ugari argitaratu ditu eta literatur sari ugari jaso ere.\nUrr / 2021\nMakal sendoak, Antton Kazabon\nIrudiak: Jokin Mitxelena\nIbai Ikastolako LH3B ikasgelako ikasleei Antton Kazabonek idatzitako liburu hau gustatu zaie. 90 argitalpen baino gehiago dituen idazle emankorrak bertsolaritzari buruzko lanak idazten hasi zuen bere ibilbide literarioa, baina ondoren haur eta gazte literaturan murgildu zen. Bere lehen lana, Proxpero, 1988an argitaratu zen, eta Makal sendoak 2015ean. Bien artean esperientziaz beteriko mundu bat dago.\nAlgunos miedos, Ana María Machado\nTestua: Ana María Machado\nIrudiak: Agustín Comotto\nEd. Anaya, 2005\nBeldur pertsonalak gainditzea funtsezkoa da pertsona bakoitzaren bizitzan, eta ,Jakintza Ikastolako 2. zikloko ikasleek gomendaturiko liburu honek gai horri heltzen dio hain zuzen ere. Ana María Machadok, haur literaturako idazle brasildar ospetsuak, hiru ipuin ezberdinen bidez haurtzaroko beldur oinarrizkoenetan murgiltzen gaitu: animalien beldurra (kasu honetan, sugandilak) eta ipuinetako munstroak.\nPaularen seigarren atzamarra, Katixa Agirre\nTestua: Katixa Agirre\nIrudiak: Patxi Gellego\nHarri Berri-Oletako 3. zikloko ikasgelatik Paularen seigarren atzamarra irakurtzea gomendatzen digute, Katixa Agirre idazle, ikus-entzunezko komunikazioan doktore eta Euskal Herriko Unibertsitateko irakasleak idatzitako liburu maitagarria. 111 “Akademia” saria jaso zuen Atertu arte itxaron? (2015) eleberriagatik eta horrez gain, haurrentzako ipuin eta eleberri bilduma ugari argitaratu ditu.\nRetrato de la familia Pinzón, Fran Pintadera\nTestua: Fran Pintadera\nIrudiak: Loreto Aroca\nEz da ohikoa irakurle gazteek bertso-lerrotan idatzitako liburu bat aukeratzea eta, gainera, gustuko izatea. Hau da Aitor Ikastolako LH4ko ikasleek gomendatutako liburu honen kasua, 2017an “Luna de Aire” haur-poesiaren XIV. saria jaso zuena. Bertan, Pinzón familia bitxiko kideak agertzen zaizkigu, guztiak ere beren arazo, bitxitasun, bertute eta akatsekin. Bere orrialdeetan zehar pertsonaiek dituzten arazo eta haserreek konponbidea badutela egiaztatzen dugu eta guztiok ditugun akatsen onarpenari buruz hausnartzera bultzatzen gaitu.\nZapatagorri, Pello Añorga\nTestua: Pello Añorga\nArantzazuko Amako LH3 gelako ikasleek gomendatzen diguten liburu hau Pello Añorga ipuin kontalari eta haur literaturako idazlea beteranoak idatzi du.


JORRAILLA (4), 1965 — XI URTEA — Núm. 123\n1. ASTE SANTUA.\n2. EUSKERAREN UTSAK.\n3. ZERTARAKO PRENSA?\nUnibersitarioen ezin egona\nMadrillen Zentroko Unibersidadean gertatutako zurrumillo orren garrantzia —nik uste— ezin geinke gertaketa orretan jarri, gertakizun orreek erakutsitako prolema sakonagoetan baiño. Prolema oneek sortarazi dituan atxaki kaskarra batetik, ta ondorengo zalapartada luzeak badaukee zeresana gaixotasunaren sakontasunaz. Prolema onen sustraiak, bada, barruri barrutikoak dira, orratiok.\nOker egoterik ez dot uste gertatuten ari dana —beste era orretako langileen burrukak lez— alkarberbeta baten nai-edo gurariaren ispillu dala esatean. Izan be gaurko gizonak danon arteko artuemona dau txit bearrezko. Sarritan, bada, burruka oneen iturria ideia eta onura desbardintsuko jente artean alkar-berbetarako bide austean dago.\nTa jakiña, soziedadeko grupo artean alkar-berbetarako bideak ebagitzen badira beste taju bateko bide azpikora jotea itxaron bearko. Azpi jokaketa onek, beraz, ideia oso desbardintsukoekin alkartu ta alkar indartutera daroa derrigorrean. Ezin geinke ukatu, ba, euren zati mardula politikako grupo edo atal askori zalapartada oneetatik.\nEdo Unibersidade berartan edo kanpo aldean izango da iskanbilla ugari. Batzun lorera, au jakiña, alkar artuemonaren eziñezkoa azaltzea izango da; besteena, barriz, alkar arteko burrukak katiatu ta ondorengo irabazia. Arrazoi sobrantegi ta geiagokoak gaixotasunaren zergati ta suztraiak lenbailen aldendu ta ausiteko.\nAita Santuen irakatsiak\nAtzenenko Aita Santuek diñoskunez, gizarte edo soziedade baten jokabidea soziedadeko zati guztiak osotu bear dabe errepresentante edo ordezkoen bidez, bai politikan, sindikatoetan... t. a. Onetzaz beste ainbat bide izan bear dira gizonen pentsakera zabalerazteko, batez de Prensa ideia ta informazioa emokeran ez iñoren menpeko. Au alajaña, ezin geinke lortu izenezko errepresentazioarekin. Au da, errepresentazio edo ordezkotasun ori izatez, baita juridiko partez, gizonen pentsakeraren agergarri izan arren, bear dan garaian aintzakotzat artuten eztanakin. Gauzak teori partetik orrela atonduteak, ta bear danean beste era batean jokatuteak, makiñabat kontratasun sortuko leukez, zein gaur edo biar.\nDanok, bada, saiatu ta alegindu bear dogu alkar artu-emonaren mugak zabalduten, egi osoaren jabe iñor ez da izan be-ta. Geroagoko bierra joera sozial desbardintsuak argira emoteko bideak atondutea izango da. Laterri bat zuzentasunean izateak badau berebiziko garrantzia, baiño ori naiko ezta. Soziedade bateko instituzioak egizko errepresentazio bidez antolatuten ezpadira elduko da instituzio oneek alperrik izango diran garaia.\nOindiño oraintsu gertatu diran gertakizunetatik badaukagu zer ikasi andia. Ondorengo gure jokabidea, seriotasunez jokatu nai badogu, barruko mingotza osatu ta alkar konfiantza ta biotz zabalean erne bear dau. Olan bakarrik egingo dogu ezer balioko.\nDanori, orratiok, dei mantso ta bigun bat bide onetan jokatuteko, erresomin ta goibeltasuna aurrez aldenduaz.\n(Ecclesia'ko "Editorial"-etik artua).\nGizon onek 52 urte daukoz ta Basarri dau izena. Bertsolari bat? Geiago, askosaz geiago. "Ogeigarren gizaldiko bertsolaria" deitua izana da ta egi zabala dala esan bear.\nErrezil'en jaio zan 1913'ko azillaren 27'an. Zazpi urtetikan Zarautzen bizi da. Amaika urtekin eskolea itxi eban. Amasei urtegaz asi zan plazarik plaza bertsoak kantatzen. 1935'an Donostin izandako bertsolari egunean tenengo saria jaso eban, Txirrita, Zepai ta beste bertsolari on asko aldean itxita. Amasei aldiz izan da bertsolarien txapeldun. Ba-ditu iru liburu beiñipein argitaratuta: "Atano III", "Basarriren bertso-sorta" ta "Kantari nator". Famili eder baten aita: seme bi ta alaba bi daukoz.\nDanok dakigu euskeraren alde egin dauan ta egiten dabillan lana. Plazarik plaza euskera utsean kantari dabil. Kezka baten arrak jota dagola esan geinke: euskaldun kezka. Ta nork esan ez berak abestutako bertsoakin ta idatzitako liburu bidez, euskerea ez dauala jaso?\nBera izan da bertsolaritasuna sagardotegi ta tabernatik atara ta antzorkietaraño jaso dauana. Basarri bertsolari ikasia, eskolatua da. Edozein gai da errexa berarentzat. "Kantari nator" irakurtzea besterik ez dago. Naiz izan Aita Santu gaia, naiz asto-lapurketa, dana darabil izugarrizko errextasunean.\nGaia zuzen doian bertsolaria dogu. Ez bertsolari biur ta azpi-jokalaria. Beti doa barrura, sakonera, sustraira. Gaiaren sustraian sartu barik, azaletan dabiltzan bertsolari asko dagozala entzuten da orain. Badaukee oneitako bertsolariak zeiñegandik ikasi. Basarri bertsolari mamitsua da.\nBertso neurrian be maixu dogu. Kostako iaku bere bertsotan palta bat bakarra arkitzea. Lerroak betetzeko ez dau berbarik zatitu edo luzatzen. Beren bertsoa beti doa seguru, leun ta argi. Berak legez iñork ez dabil bertso neurria.\nGaiñera zertasun berezi bat dauela esan bear. Zertasun au irudimen argi ta sakontasunetik datorkio. Asko ikasi, asko irakurri, ta asko pentsatzen dauan gizona, Baserri bizitza ta eskola bizitza alkartzen dakiana da.\nDotorea dala be esan egin bear. Erri guztietan edozeiñen ondoan gaindu egiten dana. Gaindu beren gorputz luze ta sendoagatik, beren abots ederragatik, bere musika klaseekatik. Danok ikusi ta entzun deutsagu.\nOna emen beren balio batzuk: Irudimen bizia, neurria, errextasuna, sakontasuna, gatza, itz-aberastasuna... Ikusi 1962'ko txapelketan bixiguari botatako bertsoa.\nOliyo eta piperrarekin\nzein ez du orrek gozatuko?\nbazkari eder bat ez ote degu\negun ontan osatuko?\nbegira danok orri,\nnik desapiyo egiten dizut\nEzkongetasunean otu izan zenduan legez ez-payatsu konpontzen zure gizona, ezetzaitez arritu: Bialdu eskolara!!!\nGitxiegi doguz gaur gizon zuzenak. Ezta onela? Askotxo naikotzat izaten dira illeroko saria andreari ekarriaz. Ikastekoa dogu beste auxe be: ez garala izan bear ain trebeak andrea samintzen. Bakoitzak ditu norberaren eskubideak; ta ara, gizonak sarri askotan uste dau badala nor bere zigarro ondakiña edonon itxiteko, edo alfonbra gaiñean, edo lustrez barritu dan kuartuan, ta antzera beste lekuetan. Ta arrigarriagoa litzake oraindik, esate baterako, bazkaria berandutxoago egiten bada, edo alkondarak tximur puzketa bat agirian badauko, amorrua jatorkio oraingoan gure gizon gordiñari. Andrea ete ba beti pekatari?\nZortzi bat illean ikasi leike jasankor ta txintxoa izaten\nBai. Uste dot bitartean oba izango litzakela bere andreari adipen apur bat emotea. Izan be, taju bakoak dira geienak gizonak. Ainbat aitzaki leporatu bear beti! Oba izango litzake (nik uste), etxeko arazoetan esku artuta. Ara ba, semetxoa, ume guriya oraindik eta, gosatia bez-ta, zeuk artu bear zeunke gogoa zertxo bat egiteko semetxoaren alde. Eta zergatik ez! Al dozunean platerak garbitu.\nAu egiten ezpadozuz, ondo deritzaizu? Ezta... eta... Gaurko gizonak be zorbalda gañean dauko burua, baña sarritan zein kaikuak argitzen garan batek daki! Baiba, alperkeriak bizitza nasaiagoa be azaltzen deusku-ta. Auxe da, ba, ikaragarrizko lelokeria.\nEskontzarakoan ezta izaten neskatxarik martirio emoteko izango danik. Ezkontza bidekotzat artu zenduanean, gaiztoak izango ziñakeen usterik ez zenduen asmatzen. Baña ortarako ulertzalle izan bear, ulertzalle...\nAndrazkoak be izango dabe zer ikasi\nDana dala, gaur ogeigarren mendeko bigarren tartean arkitzen gara. Ta ezagun da lenagoko gizonak etzirala makalak gure añan. Garaia dogu ainbestetu diran gizonak erantziteko bere nabarmentasunetik. Ortarako gai bat: "ikasi", ikasi bearra. Txikitako mailletara ezgara itzuliko. Bi ta bi lau dirala jakiteko naiko gara; ez jakiñean bagara be, senar on bat izateko ezta bear-bearrezkoa. Ara ba, beste bat esatera nator: senarrentzako eskola bat azaldu jakula. Zorioneko eskola batez be! Zortzi bat illean ikasi leike ikaskintza guztia. Laburra, behetan, arlo saioa.\nBaña penagarriena, Españin eztaukagu eskolarik onen ideko. Zelan eukiko, umeentzakoak ain exkaxak dira-ta. Ta gizondutakoan eskolara? Tia... tia...\nAlan da, munduak izugarrizko aldaketak egiten ditu egunerik egunera, eztaukagu beste eskubiderik, ikasi, ulertu, oitu, lana egin. Au egin ezean, zer? Andreak ordaindu bear ez jakitearen buruauzteak.\nInglaterran asi dira gizonak eskolara bidean txintxoagoak eta goretziagoak izan daitezan. Berton be bearra bai, baña gogorik ez, alajaña.\nEta emakumeak? Oneek be bere burua prestatu bear dabe. Gure gaurko munduan emakumea ainbatetan ezta aintzakotzat artu. Zergatik izango ete da? Kristogan gizona ta emakumea bardiñak dira. Oraindik askok emakumea gauza bat legez ikusten dabe.\nEmakumeak be badaukee aukera len esandako eskolan. Auxe ikasi bear dau: lenbizi emakumeak bere bizitzako egin-bearraz jabetu bear dira. Eta orri erantzutearren bere burua prestatu, zertan erantzun. Ona ba, gizonak jasankorrak, txintxoak, goretsiak. Ikasi daiela eurek be ez daukiela bere jokabideari gizon tajuaz izan bear ba dira, emakumeak, barriz, kementsuak, gogorrak.\nAskenik, ezkontzak bi bizitza egiten ditu bat, maitasuna bizitza orren lokarri dalarik. Gizon eta emazteak lagunarte bat osatzen dabe. Eta soziade orren legea auxe da: emaztea gizonaren esanara, gizona, barriz, ongiaren menpean. Kontratu ori egitea edo ez egitea ori zure eskuan dago. Baña egitekotan, ezin antolatu deikezu zure gogora. Familiako bizitzan arkitzen du gizonak bere giro egokia, bai almenak eldutasunera eroateko eta bai bere bearrak erremediatzeko be.\nAste Santua dala-ta\nPentsamentu batzuk jarri nai dotaz gaur emen Aste Santua ia ur daukogu-ta.\nEz da naikoa kalean zear erabilten diran Kristoren edo beste santu batzuen imajiñak begiratzea. Begiratu eta ikusten doguzan gauza orreik, gure-gureak egin bear doguz. Baiña zelan egin gure-gurea Aste Santuko errealidade aberats ori?\nARKITU. Lenen lenengo arkitu egin bear dira Aste Santuko gauzak, ba-dirala jakin eta siñistu. Gauza orreek, espirituzko gauzak dira ziur, ez lurrezko gauzak.\nONDO IKUSI. Ez ikusi bakarrik, kanpotik eta azaletik, barrutik eta mamiñetik baiño. Zeozer ondo ikusteko, gure begiak gauzetan ondo ezarri eta geldiro-geldiro, arretaz eta atsegiñez egon bear dabe.\nKONPRENITU. Gero, gauzak orrela ondo ikustean, konprenitu egin bear doguz. Auxe bai dala gatxa!\nAskotan Aste Santua ez dogu maite, konprenitzen ez dogulako. Eta au ez bakarrik Aste Santuarekin, baita gure lagunurkoarekin be pasaten jaku. Konprenitzen ez daualako, Pepek ez dau maite Jon. Iñakik gorroto deutso Pedrori, konprenitzen saiatzen ez dalako.\nMaitasunaren iru maillak\nJakiña. Konprenitzen danean maitatu, maitatu egiten da. Bada maitasun bat nork bere buruarenganakoa; bere neurritik urteten ezbadeu ona eta bidezkoa da, ziur. Beste maitasun-mailla bat, lagunurkoarenganakoa da, lenengoa baiño goragokoa, Ta azkenik, lengo biak baiño goragoko mailla bat: Jaungoikoaganako maitasuna. Auxe dogu bearrezkoena kristauok. Maitatu egin bear dogu Jaungoikoa. Onetarako, Aste Santuak emoten deusku betarik egokiena. Auxe bai denpora ona gure mentalidadea aldatzeko!\nJESUS UR DAGO. Batzutan entzuten dot: — Jesus jun dan aspaldian il zan, eta iltze edo eriotz orrek zerk dakar niretzat? Jesusen biztuerak zer dakar niretzat?\nGizon askotxok pentzaten dabe Jesus il eta biztu zala, baiña gukin, gaurko egunean, ez daukola zer egiñik. Kristauok, ori guzurra dala jakin egizue bein betiko! Jakin egizue Kristo bizirik dagoala, zugaz dagoala: koziñan bierrian zagozanean, fabrikan auts artean zagozanean, goizero bier tokira zoazenean Kristo antxe dago zuegaz batera, beti zuekin.\nEguneroko arazoetan zuegaz badago, zelan ez Aste Santu batean? Zelan ez zuegaz Kristo biztuten bada? Kristogaz biztuko zaree Aste ontan. Pentza pixka bat egi auxe.\nLondres-etik "Anaitasuna"-rako. Jaiotzak urritu daitekezela?\nNik ez dakit zer esan, irakurle: Apaiza naz; baiña ondiño ez daukot esperientzirik, ta daukatan apurra be "txatxarra" benetan. Dana dala, joan dan azpaldian zeozer irakurri dot umeen jaiotz urritze orretzaz Londres-ko eguneroko ta aldizkarietan.\nJakingo dozue nonbait zelan ingles apaiz gazte bi zutundu diran Eleizak umeen jaiotza dala ta eztala erakusten dauan doktriñaren kontra.\nOna amen apaiz oneen izena, ofiziua ta edadea: Fr. Arnold Mcmahon eta Fr. Joseph Locker. Fr. Arnold Mcmahon-ek 25 urte daukoz; urte bete apaiz egin danetik. Matematikas eta geografiko maixua "Saint Edwards" ikastetxean Liverpool-en. Fr. Joseph 26 urteko abadea, parrokoa.\nApaiz gazte oneek diñoenez edozein ezkonduta dagon katolikuak artu daike mediziña umea sortu baño ariñago. Gizona ez da makiña bat-eta.\nBere artikulua Birmingam-go egunerokoan argitaratu eban; bigarrenak, ostera, "tablet" deritxakon aldizkarian.\nArtikulu oneek zarata andia atara dabe mundu guztian, batez be Inglaterran. Artikuluak gertu ziran egunetan "Birth-control" (jaiotza urritzeko) zan alkar berbeta guztietako mamiña: Telebiziño, irrati, t. a.\nLenengoak, bere artikulua argitaratu ondoren, probintziko Nagusiaren aginduz, Erromara joan bear izan eban bere Ordenako Nagusiaren aurrera. Bigarrenak "abade-parrokua" zanetik bere gotzai jauna ikustera joan bear izan eban Gotzaiak, barriz, auxe esan eutson: "Zure artikuluaren kontra barriro idatzi, edo bestela "In suspensis" au da, abadegintzako bierretatik aldenduta egon bear dozu, agindu barria artu arte". Bigarren au aukeratu eban Fr. Joseph Locker-ek.\n2.—Eleiza Amaren deadarra\nInglaterran katoliku asko, batez be oraindik orain Eleizara biurtutakoak, erdi-bildurtuta —obeto esateko, ago zabalik— gelditu dira apaiz gazteen artikuluak irakurri ondoren. Ez da arritzekoa, batez be Elizara biurtutakoen artean.\nKatoliku auek, Eliza katolikuaren egiagaitik, au da, Erromako autoridadeak egia esateko daukan baimenagaitik sartzen dira Eleiza Katolikuan. Ta eleiz-gizonak umeen jaiotza dala ta ez daia olan jarduten ikustean nabarmendu egin dira.\nSustrai bako bildur ori kentzeko ta katolikoak patxada onian ipintzeko, Heenan Kardenalak, Westminster katedraleko kardenala (Londres-en), berbaldi batzuek euki dauz telebiziñuan, periodikuetan, t. a. Bere berbaldiak Eleizara biurtutako katolikuentzat izan dira batez be. "Anaitasuna" irakurten dozuenok ez zarie Eleizara biurtutakoak, badakit; baiña, dana dala, zuentzako be ez da txarto etorriko Heenan kardenalak bere katolikueri diñotzena; edo... bai? Dana dala, ona emen Londres'ko kardenalak dirauskuna "The Observer" periodikuan: "Ez daukagu egiaren mamiña tapaten zetan ibilli bearrik, ez; aldatu bear dana aldatuteko bildurrik ez daukagu. Egiaren ezagutza aldatu arren, egia berbera iñoiz be ez da aldatuko. Egiaren ezagutza beri bat izango balitz, Eleizaren doktriñak beti eukiko leuke irudi bardiña. Vatikano'ko bigarren Kontzilio Nagusiak gauza asko aldatu dauz. Au dala ta, katoliku asko arritu egin dira; ez daukee motiburik..."\nSasoia da, irakurle, ausnartzeko! Sasoia da, "kakamutikoen" praka-txikiak itxi ta gizonen praka luzeak jazteko!\nIrakurle, ez gaitezan arritu umeak "sakamantekas"en aurrean arritzen diran legez. Egia esan, nik ez daukat baimenik apaiz gazte orreek epaitzeko. "Doctores tiene la Iglesia", diño erdaldun esakerak; ta, egi aundia: doktorak santu ta jakintsuak, —ta ez edozein "antipardun" sasi-maxuak— dabiltz Teoloji'ko ta Eskritura'ko liburuetan jo ta ke, burua kopeteraño sartuta problema ori ikasten. Oraindiño guk ez dakigu zer izango dan problema orretzaz: Espiritu Santuak daki bakarrik. Problema orren inportantzia edozeñek baño obeto daki Eleizak. Ondo dago, ondo baiño obeto, norberaren iritxia nagusiari emotea, norberaren parrokian, norberaren berbealdietan gertatuten dana nagusiari esatea; baiño periodikuetan idaztea... Kontxo...!\nIkusiko dogu zer dirauskun Vatikano'ko II'garren Kontziliuak; ikusiko dogu zer dirauskun Espiritu Santuak. Bitartean, ganorabako eta sustraibako berbaketa baztertu ta otoitz bero bat zuzendu dagiogun Jaungoikoari guztiok prolema ori bear dan legez argitaratu daian.\nEzkondu ta ezkontzara zoazen gazteak, oraindik ez dago ezer: lengoa badakizue...\nEuskalki ugari ta euskaldun gitxi\nEuskeraren arerio batzuk aztertuteko asmoarekin asi naz. Ez dot iñor salatu nai. Gure ele au bere puntu egokian noiz aurkituko litzaken adieraztea gura neuke bakarrik.\nAuetariko gaixotasun bat, —ta ez da iñoren errua— batasunik eza da, dudarik gabe. Euskalki edo dialektu asko daukaguz, ta euskalki bakoitzako euskaldun gitxi. Euskal idazleak antziñatxo konturatu ziran prolema onetaz, ta augatik, euskalki bakar batean idatzi arren, beti ebezan kontuan beste guztiak. Oraiñ iru gizaldi Axular apaiz jaunaren "Gero", jokabide beroneri jarraituaz agiri zan. Oraindik ez da prolema au erabaki, askotan gura izan dan arren. Oraindik orain, xede oneri jarraituz. Oskillaso-ren "Kurloiak" agiri izan da; ta oraindikarren ointsuago Baionako erabakiak irakurri al izan doguz.\nBaiño, jokabide orrek jarraitzalle gitxi aurkitu izan dabe geienetan, edo beti. Ta ulerterreza da gertatzen dan au. Iñor ausartuten ez! Bai ba, idazle guztiak gauza beraren bildu dira. Bere egilleak iñoan legez, "Kurloiak" liburu apaiñarekin gertatu zanaren bildurra da bazterretan: Euskalerri osoarentzako idatzi, ta iñun be ez irakurtea gerta daiteke.\nBeste akats bat, euskera kontuan, elburutzat euskera bera, bere edertasun ta liraintasuna artutea daiteke. Ondo, oso ondo dago polit eta txukun idaztea, baiña ez da naiko. Zertxobat esan naiez idatzi bear dogu, bestela eziñezkoa da, gure idazti orrek luzaroan irakurlerik izan daien.\nOni buruz, ba da aparteko begirapen bat merezi dauan zerbait: garbitasunkeria. Beste edozein izkuntzatik berba bat artzea pekatu balitz lez! Egia, gaur izkuntza guztiak naiko garbi zaleak ditugu, baiño alan ta guztiz be euskaldun askoren beste ez. Ele guzti oiek, iñoren soloan bearrezko litzaieken bedarrik aurkituten badabe ez dira artuteko lotsaz ibilten, ta ori, lendik be oso aberats diralarik. Guk barriz, gure zaarrak letxe, gurago dogu gure txirotasunean iraun, eskeintzen jakazan tresna egokiak jaso baño. Egia izango da bearbada sarri auzo-zaleegiak izan garala, baiño oba da, nire ustez, ontan jarraitu, beste ertzera jo baiño.\nElburutzat euskera beraren lantzea izatea\nEuskera bera elburutzat jarri nai ontan ba daiteke errurik andiena geuk fraille ta abadekiak eukitea. Gure apaizgoan euskera bear-bearrezkoa izango jakula ikusi izan dogu sarri, ta berau sakontzea izan da gure elburik larriena. Beti ez Jainkoari eskerrak, baiña bai sarri.\nBi akats auek osatuteko "Zeruko Argia" astekariak daroan bidea deritxat onena. Astekari danez, beste edozein aldizkarik egingo lukean legez notizi ta barriz beterik, ta gaiñera ondo idatzi ageri jaku. Euskera kontuan be erdibidetik doiala esango neuke.\nEzer irakurteko, irakurgarri agiritzea baiño obarik ez da ezer. Ta au be oso ondo betetzen dau diotan astekari onek. Askok idazten dabe zenbaki bakoitzean, ta askoren artean beti da zer esana.\nBatez be, EZ IRAKURTZEA\nBatasunaren kontuan be biderik onena berak artu daualakoan naz. Euskalki guztiak dabe bertan jesarlekua. Aginduz ta mandamentuz ezin izango da iñoiz —euskaldunak euskaldun garan ezkero batasun au iritxi. Euskaldunak, euskalki guztiak aitu dagiezenean, iritxi garala batasunera esan al izango dogu.\nEziñezkoa dala? Ez nago ortan. Jakitunak diñoskuenari adi bagagoz, euskalkitik euskalkira diran ezberdintasunak, beste edozeiñ eletakoak baiño mirriagoak dira. Esate baterako, Españin berton, Andaluzia ta Bilboko gaztelarraren ezberdintasunari bagagokioz.\nBaiño, azkenik, gaixotasun danetatik okerrena: Irakurtzen ez dala.\nZertarako prensa? Mons. Ancel'en "El problema obrero"-tik\nBa-dira batzuk, enpresaren gora-beretan kargurik eztaukenak, langilleen arazoetan zer ikusirik eztaukela ta ezin daikeela arazo orreri onbiderako ezertxurik egin pentsetan dabenak. Ta. ori, jakiña, iritxi okerra da zegaitik ze, sozial injustizi bat erri edo nazio baten jazotzen bada, orduan erri edo nazio osoa obendua geratzen da, ta orrexegaitik danak prolema ori onbideratzen al dabena egiteko obligaziñoa daukee.\nTa bestela ezin daikenean, beintzat "opinión pública" deritxakon erri-pentsakeran, beti egiaren bearrarekin konforme, eragin bearra dago.\nPio XII'gnak sarri esaten eban zelako garrantzi aundia daukan gaurko egunotan erriaren pentsakerak. Ta sarri salatu be erriaren pentsakera ori okertzen erabilten ziran medio txar areek.\nBaiña, alan da be, Aita Santuaren esanak, geienetan beintzat, merezitako ondorerik ez eban euki. Geienak naikoa egin ebela-ta pozik geratzen ziran eta geratzen dira olako gauzaren bat esanaz: "Benetan arrasoia dauka Aita Santuak!" Ta arrazoia zeozertarako dana aaztu edo ta besterik eztabe egiten, ze gauzak txarto dagozala esatea, zuzentzeko al dana egin ezik, ezer ez egitea beste da-ta.\nOrregaitik, bada, katolikoak ekin bearra, ta kemen sutsuagaz ekin bearra daukee albisteak zabalerazteko medio aundienakin beintzat, irrati, zine, aldizkari ta abarrak partidu bakar baten edo Gobernuaren alde dagozan beste medio batzuk ez daitezen izan egiaren alde dagozan ainbat, indar aundiagoak baiño.\nInfluentzi au barriz, ezin daike egin benetako bizitza eztaukan prensa baten bitartez. Orduan ba, katoliko guztiok, ideal batean baturik, kristiñau joerako prensa au derrigorrez iraun bear dogu, ta au prensa ori geure pentsakeratik apurren bat aldendurik badabil be.\nBaiña, prensa ori irauteko obligaziñoagaz batera katolikoari jagoko prensa orreri informaziño oso ta egiagaz konformeak, naiz biergiñen egokerarenak, naiz ta beste amaika prolema aztunenak be, eskatzeko obligaziñoa.\nBatez be erriaren iritxia biergiñaren bizimoduko kondiziñoetzaz emon bear dau. Ba ainbat arazo gogor iñoren ganera jausi ba-dira be eztogu sarri jakiten, batez be beste klase batekoeri bajake.\nAinbat eta ainbat persona gu baiño pobreagoak eroan bear dabezen ezbearrak jakin bearra danok daukagu ta baita, batzuetan, persona orreek erriaren autoridade edo buruetan aurkitu izan bearko eben laguntzarik eztabela aurkitzen.\nAzkenez, biergiñen diknidadearen kontrako txarkeri, zapalketa orreek be ezagutu bearko litzakez. Ta alako gauzak zoritxarrez sarri gertatzen dira. Baiña geienetan illunpean geratzen dira, iñortxok jakin barik.\nInformaziño ori, barriz, eztago zertan ekarri komunisten eran edo: orreek gorrotoaren sua biztuteko eran ekarten dabez ta euren politikaren alde pentsearen miseri ta pobretasuna ekarten dabez. Informaziñoa benetakoa izan bear dau, zentsu eta karidadez betea.\nOrixegaitik bada, gertakizun batzuk eztago zertan ekarterik, ezta zertan persona batzuen izenak esanik be. Izan be, gauza asko errespetatu bear dira; ta kristiñau batek beste persona epaitu ta kondenetea galazota dauka.\nOrduan ba, informaziño orreri eskatu bear jakon elburua olakoen bat izango litzake: Langilleak eztiranak langille artean gertatzen dana jakin daien moduan ekartea.\nTa apurka-apurka danon artean "conciencia colectiva" deitzen jakon ori osotu daiala, bear diran aldaketak jarri, ezbear guztiak kondenatu ta langilleen diknidadearen kontra doazen gauz guztiak alde bateratzen erakutsi daian.\nBear-bearrezkoa dogu munduak bere konzienzi ori barriro artzea. Baiña ixillik egonagaz edo gorrotoagaz ez geunke ezer lortuko, gauz oneek konzientzi bat osotuteko añakoak eztira-ta. Egia bakarrik, ta karidadez beteriko egiak, olako gauz aundi bat lortu leike.\nTa iñork zuzentzat eztaiala bere burua artu zuzentasuna danean nai ezpadau. Zuzena, bada gauz guztietan zuzentasuna nai danean izan daike bakarrik.\nTxarri bodak atzo ta gaur\nBeiñola, Impol nire lagunak, Busturi inguruko bere baserrira eroan neban, txarri boda batera. Baserri au menditxu baten gibelean dago, soloz inguratua, arezti zar bat ondoan. Arezti onek bere denpora onenak euki ebazan, ba-ze gaur erdi igartuta agiri da.\nBaserria bera, zabala ta aundia, Olakoa izan zan ango txarri bodia be ederra ta largurua. Ez gengozan ezeren bearrean: whisky, jinebra, beste edari batzuk iru-lau eratara, letxuga biguna, Alicante'ko ezkiñaren batetik ekarritako eztakit nik zelako ardaua, errusitar ensalada (gatzozpiña), txori prijiduak, besegua. Uste dot eze kabiarra be ikusi nebala.\nTxarrikia barriz, gitxi: buskentzak, lukainka apur bat eta solomo zati batzuk.\nAngo "umore-giroa" onduteko, "Beatles"-en diskuek aldarrika egon ziran gau guztian euren txilio zoro ta neurribakuekin.\nGanera, etxeko jaunaren alabiak, —ume ulegorri galanta bera— twist bat be dantzatu euskun. Gero jakin neban lez —arazo onetan jakin barriak direnak esan euskuen— ez ei ebala egin ain txarto be.\nDana dala, konturatutekoa da denpora barrietako txarri boda bat izan zala.\nGaur egun zertzuk ez dire asmatzen ba!\nOri bai, zulo bat euki eban txarri boda arek: txakoliñik bapez eta txarrikia urri.\nTxakoliñaren ordez, whisky'a nai aiña ta onenetarikoa ganera. Bai, ba, gazte denporatik ibilli zan nire laguna itxasoak austen eta ez alperrik, ba Eskoziako edari "zerutarrakin" arin zaletu ta maitemindu zan.\n"Zerutarra" diñot, nire lagun maiteari olan-alan eskerrak emon guraz, ba-ze, esan bear dot, mai artako solomo zatirik ederrenak neuretzako izan ziran. Ba-ekian solomuarenganako nire zaletasuna, naiz barri, naiz osotua.\nEskerrak azkenean, amaitukeran, danok "Maite" abestu genduenari, ta baita be "Boga-boga" une oneetan oiturek eskatuten daben lez.\nPolitxo urten eban, ondo-ondoraiño allegatu barik.\nGau artako guztien artean guretar usaiña ta kutsua abesti oneek bakarrik euki eben. Barre egitekoa izan zan baita be, amalau edo amabost bidar Impol'en aitak konta euskun karlisten gerrateko ipuiña.\nUlegorridun eta jantzi bigunezko "izarren" artean etxerantza etorkeran, antziñako txarri-bodetan pentsaten nentorren.\nOrduan gauzek beste era batera ziran: seriostsu, artez, oitura zarreri dagokienez. "Ordua" zanean, danen artean oratuten jakon txarriari ta zintzo batu odola buskentz goxuek ortik etorriko ziren gero-ta. Geroago, idiekin erre-erre txarria, urdia obeagoa lortuteko.\nEta au dana Done Anton'en babespean. Otoitz bat Berari, buskentzak, lukainkak, solomoak, urdia, ankak, belarriak eta musturrak, enplastuek egiteko koipea, txarri-boda guztia ona ta goxua izan eitean.\nBaiña kontu-kontuan euki bear doguna auxe da: txarri-iltean dana egiten zan anaitasun beroan, ixillean, eskatzeko inguruan, ia-ia Meza baten antzera. Dana zan edertasuna oituretan, kanpotarrari eskumiñak, gure lurraldeko kanta zarrak, salgai ziren txekorrak, kamarako sagarrak, kanpoan gau ta aize otza zan bitartean, edo igetargiaren argi illa.\nOrain txarri bodak andiagoak dira, ikusgarriagoak, baiña lengo eskatzen berorik ta anaitasunaren uzaiñik ez da asmatzen.\nWhisky ta jinebra edango dira, estranjeriako jakiak jango, neurri bako dantzak dantzatuko, baiña aintziñako uzaiña, uzain aparta, galduten doa.\nAmen be, beste gauza askotan lez "era barria" asi jaku bere okerrak egiten. Olan pentsaten dogu guk beste denpora bateko gizonok. Baleiteke gaurko gazteek arrazoirik izatea euren ideia barri ta ausarditsuetan.\nEz diñot geiago. Bakarrik, miñez eta samiñez begiratuko dotaz beti maitatutakoak.\nArgentina'n aukerak. Peron-tarrak garaille\nArgentina, Ego-Amerikako beste aberriaren antzera, zalaparta ta estutasunean dago, gobernuko aukerak diralata. Asko eztala, Chile, egon da egokera bardiñean, Kristau-demokratak Eduardo Frei lendakaritzat izan arte. Zer gertatuko ete da Argentina-ko aukeretan?\nLumeroak diñoenetik, peronismoa da talderik gogorrena, euneko ogetamasei boto irabazi bai dabez. Besteak: demokratak, sozialistak, radikalak t. a. or dabilz euren artean aparteko gauzik ezin egiñik. Peron, barriz, —1955-grngo urterarte lendakari izaneko gizon au— gogor agertu da benetan. Zarata lar atara barik bearbada, azkenean lumeroak arrazoia emon arte. Izan be botoak, amar urte erbestean egondako gizon au garai bidean dagoala esan erazi deuskue. Zeatzago litzake Peron-tarren irabaste ori Illiaren gobernuko utskeri ta ondorengo erri-deskontentuaren ezau bide dala esatea. Orixe da izan peronistak propaganda egindako adierazi dabena: amar urte ontan gobernuak Argentina-ko erriari ez deutsola ez esan eta ez emon barririk. Orregaitik, Perontar asko, lenen-lenengo, gaurko politiku taldeeren aurka dagozala esan daikegu.\nEztago esan bearrik; garaille onek ondore bereziak euki bear dauz seguru, zelakoak izango diran esatea ain erreza ezpada be. Igarle izan gura barik; ikusten da Peron-ek aurrerantzean Argentinako errian zer-egin aundia daukola. Derrigorrez, gaurko jokerak aldatuten ezpadira.\nIzan be, aukera orreik larri egindakoak dira; eta —jakiña!— larritasunean egindako gauzetan frutu onik ez. Beste aldetik, taldeak ogeitairu izan arren, danak agertu dira bardiñ-antzekoak, naiko zazkillak, lar ondo antolatu bakoak.\nIkuste onen aurrean, botoak derrigorrez mota bikoak izan bear: batzuk, Peron-tarrenak; besteak, beren aurkakoak. Kilikolotasun onen bitartez, azkenean orain amar urte izandako diktadorea, ez ete da izango, denpora asko barru, Argentinako nagusi? Orren bildur naz onelako egokeran diktadoreak bai badakie erriaren naian bitartez norberen guraria betetuten.\nIllia ta beste politikoek Argentinako erria talde bitan banatu dabe: peronistak, batetik; amar urte onetan erriari egarria kendu ez deutsoenak, bestetik. Azkenengoan, nor izango garaille? Oraindik ezin esan daike. Dana dala, garailleak jakin bear leuke Argentinako erriaren egarri ori betetzen.\nGure erriak baditu bere deporte, joku ta jolasketak, ta gaiñera bere bereak.\nGure deporterik ezagunena, munduaren zear beintzat, pelota jokua dogu. Ondoren gure aizkora jokua, dator; deporte au geure geurea dogu. Oso da interesgarria. Amentxe ikusten dira gizonaren trebetasuna, indarra, abilidadea, iraupena, abiadura ta beste gizonaren irteki izkutuak.\nAuxe da gizonaren burruka nekearen aurka; buruaren argitasuna egur etsaiaren aurka.\nAizkolarien burruka ikusgarria ta erakarkorra da benetan. Joku onek ikusleen adimena bereganatzeko izugarrizko indarra dauko. Jakiña da, deporte interesgarrienak ez dira ez marka bat garaitu gure dabenak, aurreri bat garaitu gure dabenak baño.\nJoku onetan tresna bakarra aizkora da. Badakizue nondik datorren berba au: aitz (arria); kora (zorrotza). Seguru asko tresna au "arri arokoa" dogu. Gure gurasoak auxe izan eben tresnarik egokiena millaka ta millaka urtietan. Gerla denboran, euskaldunen aizkora ta aren irrintzia bildurgarriak izaten ziran; aren aizkorakada neurtuak laister lurperatzen ebazan areriorik kementsuenak.\nGure euskaldunak beti izan dau aizkora bere onduan. "Arri aroan" arrizkoak eukazan, "burdiñ aroan" burdiñezkoak egin ebazan, ta au izan da bere garai guztietako lagunik onena, naiz gerla denboran izan, naiz pake denboran bere lanak egiteko. Ta jakitunen iritziaz mundu guztiko aizkorarik onenak euskalerrikoak ei dira. Aizkolarien aizkorak, gaur egun beintzat, bakar-bakarrik Gipuzkoan eta Naparruan egiten dira. Len, gure gerla aurretik, Otxandianon (Bizkaian) ta Aramaionan (Araban) egiten ziran, baño orain, gerla ostean, ez dabe egiten.\nGure aizkolariak erabilten daben aizkora, ago biribilla izaten da. Beste aizkora klase asko be badira, baña aizkolari famatuak aizkora ago biribilduna erabilten dau beti.\nNondik edo zelan sortzen da gure aizkolaria? Gure aizkolari famatuenak, fama aurretik, egurgiñak izan dira danak. Aizkolari ospetsuenak giputxek eta naparrak izan ditugu. Lengo denboran Bizkaiak be oso famatuak izan ditu, baña gaur egun naparrak eta giputxek dira nausi, ta onek azalpen erreza dau, ba baso pagadi aundienak Gipuzkoa ta Napar muga ertzetan arkitzen dira, ta gure aizkolariak euren jatorri ta oñarria mendi pagodi orretan daukie.\nGure euskal egurgiñaren eta ikasgiñaren bizitza siñistu ezin alako gogorra ta apala da, ta gure aizkolari ospetsuak, fama aurretik, bizitza gogor auxe eroan dau.\nJendea gure aizkolariaren iraupena ikusi ta arrituta gelditzen da, baña bere basoko bizitza jakingo baleu, nik uste, oraindik askozaz geiago arrituko litzake. Bizimodu gogorra benetan. Gaur egunean bizimodu au legundu da piska bat, baña oraindik antziña eztala oso zan neketsua.\nEguzkitik eguzkira lanean gogor irauten eben; gabeko atsedena ta loa kanpoko aize preskuan egin bearra izaten eben sarri, edo eurek egindako egurrezko txabola batean. Janaria, naiz goizean, naiz eguerdian, naiz gabean, beti izaten zan bardiña: babak edo indaba gorriak, urdai zati bat, ardaua eta ogia. Au bai, iñoren kontura zan lez, nai aña jaten eben, baña beti bardiña. Jaurbide edo bizimodu enekin ondatzen ezana, arria baño be gogorragoa urteten eban. Gaur egun Jaurbide obeagoaz bizi dira, baña orain be aizkolari baten lenengo pausoak oso garratz eta neketsuak dira.\nAizkolari baten asierak\nLen esan dogun lez, aizkolari geienak egurgille edo ikasgin izandakoak dira. Oneek euren lana kuadrillan egiten dabe, ta noizik bein egurgille trebe batek urteten dau. Bere lagunen artean gure egurgillaren indarra, abillidadea, iraupena, abiadura, ta abar laister ezagutuak izaten dira. Garai onetan apustu batzuk be egiten dira gure aizkolari barriagaz, ta joku oneetan garaille urteten badau, beste aizkolari batzuekin neurtzen da. Joku oneetan garaille urten ondoren apustu izugarriak egiten dituez beste aizkolari ospetsuekin.\nGizadietako aposturik aundiena orain dala sei bat urte izan zan. Aizkolariak Luxia ta Latasa ziran. Apostua milloi bat lau erleko zan. Gende pilla izugarria bildu zan Donostiko plazan. Takillako dirutan bakarrik bi milloitik gora atara zan. Aizkolari bakoitzak bere gertakizunetan 400.000 lau erleku igatu edo gastatu ebazan. Garai aretan Latasak urten eban garaille, ta ordutik ona nik esango neuke, bera dogula aizkoren errege.\nGaur egun iñoiz baño zaletasun aundiagoa dauko gure artean aizkora joku onek. Ez genduke galtzen itxi bear geure geurea dan deporte maitagarri au.


1. 1900-1939 gipuzkera literatur prosa zink crit 0212\nOn zaizkigun jaki edakiak, oitura txarrez bigurritugeko edo gaxotasunez bestelatugeko tastamen ta usaimenari egoki datorzkio; eta gozo ta usai txarrak, usteltasunarren edo beste nolakotasunarren gaitz dagiguketen jaki eta edakiak zein diran iragartzen digute.\nAbenda, margo, neurri, arpegi, indar, jakinduri, abots, itxura, txastamen, urdail, asmo, griñak, osasuna, guzia bata besteakandik berezia.\n3. 1969-1990 bizkaiera saiakera-artikuluak onaind 0054\nEderra ez da adimenak eta naimenak artzen dauana bakarrik; ikusmenak, txastamenak, usainmenak naiz maite-zirrarak jaso daikee ederra.\n4. 1969-1990 euskara batua ikasliburuak kuxkux/2 0040\n5. 1969-1990 euskara batua ikasliburuak m.p. ormaetxea 0027\nDastamenaren zentzua Dastamenaren bitartez zaporeak hartzen ditugu.\n6. 1969-1990 euskara batua ikasliburuak natur/8 0039\n7. 1969-1990 euskara batua ikasliburuak naturz/oho 0021\nMihian dastamena aurkitzen da.\n9. 1969-1990 euskara batua saiakera-liburuak m. aramendi 0044\n11. 1969-1990 euskara batua saiakera-liburuak j. butron 0014\nUsaimena eta dastamena garrantzizkoak dira uretako organismoentzat eta, horretarako, perfekzio handiko organu hartzailez horniturik daude; horrela, arrain askok, marrazoek bezala, dastapapilak dauzkate beren epidermisean zehar, eta beste batzuek bizartzarrak dauzkate harrapakina sakoneko basatza-ur uherretan detektatzeko.\n12. 1991> euskara batua ikasliburuak beleko 0111\n- Zentzumenak ezagutu eta garatzea: usaimena, ikusmena, entzumena, dastamena eta ukimena.\n13. 1991> euskara batua saiakera-liburuak erlijioak munduan 00068\nKontzientzia ondoko sei organo hauetariko baten estimuluari (ikusmena, entzumena, usaimena, dastamena, ukimena eta adimena) erreakzio moduko erantzuna da. Ez du ezer ikustekorik arima edo nia kontzeptuekin.\n14. 1991> euskara batua saiakera-liburuak h. etxeberria 0052\nGarai bateko afan hari, nola edo hala asebete behar hari, dastamen landuago batek egin dio leku.\n15. 1991> euskara batua saiakera-liburuak x. amuriza 0037\n16. 1991> gipuzkera saiakera-liburuak umandi 0167\nKonorpena, jakiña, konorteen bitartez egiten da; ikusmen, entzumen, usaimen, txastamen, eta ikusmena diran gizonaren bost konorteen bidez; auek, ongi jokatzen dutenean, begiraleak izango bailiran-ari dira gugan jo egiteko eldu diteken edozein eragipena egokiro oartzeko, ta orrela konorpena eragitean eta au konormenaren oarpen zabalean jazotakoaren berria emaille izateko.


AGINDUA, 2021eko azaroaren 16koa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baita Fundación Ibaigane izeneko fundazioa azkentzeko eta likidatzeko erabakia. - Eusko Jaurlaritza - Euskadi.eus\nAGINDUA, 2021eko azaroaren 16koa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baita Fundación Ibaigane izeneko fundazioa azkentzeko eta likidatzeko erabakia.\nArtikulu bakarra Euskal Autonomia Erkidegoko Fundazioen Erregistroan inskribatzea Fundación Ibaigane izeneko fundazioa azkentzeko eta likidatzeko erabakia, agindu honen datarekin, Bilbon Vicente María del Arenal Otero notarioaren aurrean 2021eko uztailaren 1ean (protokolo-zenbakia: 1.416), egiletsitako azkentze- eta likidazio-eskrituran aurreikusitako baldintzetan.\n2021eko uztailaren 28an, eskabide bat jaso zen Gobernantza Publiko eta Autogobernu Sailean, Euskal Autonomia Erkidegoko Fundazioen Erregistroan inskribatzeko Fundación Ibaigane izeneko fundazioa azkentzeko eta likidatzeko erabakia. Horrekin batera, administrazio-espedientean dagoen dokumentazioa aurkeztu zuen.\nAzkentze-erabakia 2020ko otsailaren 24an hartu zuen fundazioaren patronatuak, eta Euskal Autonomia Erkidegoko Fundazioen Babesletzak berretsi zuen Toki Administrazioekiko Harremanetarako eta Administrazio Erregistroetako zuzendariaren 2020ko maiatzaren 26ko Ebazpenaren bidez.\nLikidazio-erabakia 2021eko uztailaren 1ean hartu zuen fundazioaren patronatuak, likidazio-batzorde gisa, eta likidazio-planean jasotako eragiketak onartu ziren, bai eta Jesusen Bihotzaren Erlijiosoen Kongregazioaren alde erabakitako ondarearen soberakinaren xedea ere, ondoren Fundación Educativa Sofía Barat izeneko fundazioari transferitzeko. Madrilen helbideratutako erakunde erlijiosoa da, Justizia Ministerioaren mendeko erregistroan 024832 erregistro-zenbakiarekin inskribatua.\nErabaki horiek eta nahitaezko agiri eratorriak eskritura publiko bidez formalizatu ziren, 2021eko uztailaren 1ean, Bilbon, Vicente María del Arenal Otero notarioaren aurrean (protokolo-zenbakia: 1.416).\nGobernantza Publikoko eta Autogobernuko sailburuak eman behar du, agindu baten bidez, espediente honi buruzko ebazpena, bat etorriz honako arau hauetan xedatutakoarekin: Euskal Autonomia Erkidegoko Fundazioen Babesletzaren eta Erregistroaren Erregelamendua onartzen duen uztailaren 23ko 115/2019 Dekretuaren 3.1.a) artikulua; Euskal Autonomia Erkidegoko Administrazioko sailak sortu, ezabatu eta aldatzeko eta horien egitekoak eta jardun-arloak finkatzeko lehendakariaren irailaren 6ko 18/2020 Dekretuaren 7.1.n) artikulua, eta Gobernantza Publiko eta Autogobernu Sailaren egitura organikoa eta funtzionala ezartzen duen urtarrilaren 19ko 8/2021 Dekretuaren 3.1 artikulua.\nEspedienteari funtsezko iritzitako datuak eta dokumentu guztiak erantsi zaizkio, eta bereziki bete dira Euskal Autonomia Erkidegoko Fundazioei buruzko ekainaren 2ko 9/2016 Legearen 40., 41., 42., 43. eta 51.2 artikuluetan eta Euskal Autonomia Erkidegoko Fundazioen Babesletzaren eta Erregistroaren Erregelamendua onartzen duen uztailaren 23ko 115/2019 Dekretuaren 48. eta 49. artikuluetan aurreikusitako baldintzak.\nAgindu honek amaiera ematen dio administrazio-bideari, eta, haren aurka, aukerako berraztertze-errekurtsoa aurkez dakioke Gobernantza Publikoko eta Autogobernuko sailburuari hilabeteko epean, agindua jakinarazi eta hurrengo egunetik aurrera; bestela, administrazioarekiko auzi-errekurtsoa aurkez daiteke Euskal Autonomia Erkidegoko Auzitegi Nagusiko Administrazioarekiko Auzien Salan, bi hilabeteko epean, agindua jakinarazi eta hurrengo egunetik aurrera.


ARRAIOZKO HIPER SIMPLIK JAZARPEN SINDIKALA EGIN DUELA SALATU DU LABek\nHalaxe dio LAB sindikatuak publikatutako prensa oharrak:\nArraiotzeko HiperSimply-k langile bat kaleratu du jazarpen sindikal garbi batean.\nEnpresa hontako langileekiko jazarpena eta esplotazioa ez da gauza berria eta denongatik ezaguna da zoritxarrez. Jazarpen zerrenda luzeegia da eta orduak pasa genitzazke eraso, lan jazarpen, mehatxu, mendeku eta abar luze batetaz solasten.\nAtzo kaleratutako langilea LAB sindikatuko hautagaia izan zen langile bat da, langileen egoera aldatzeko bere burua aurkeztu eta aurpegia eman zuena. Horregatik orduz geroztik enpresak begi tartean eduki du langile hau eta ez du zalantzarik eduki gezur eta trikimailuen bitartez langilea kaleratzeko. Honi gehitu behar zaio langile honek berriki lan hitzarmena ez betetzeagatik empresa salatua zuela. Beraz garbi ikusten da, enpresaren aldetik mendeku garbi bat dagoela oztopoa suposatzen dion langilea erditik kentzeko.\nEnpresetan jazarpen sindikalik ez!


Begiratu Netflix-eko GIF animatuen mezu elektroniko asmakor hau Martech Zone\nBegiratu Netflix-eko GIF animatuen mezu elektroniko asmatu hau\nAzaroak, azaroak 17, 2017 Douglas Karr\nIrakurri ditudan mezu elektronikoen praktika onen gida askotan, adituek posta elektronikoko merkaturatzaileei irudi bakarra duten mezu elektronikoak garatzea gomendatzen diete. Inoiz ez naiz horrelako arauen zalea izan, beti uste dut estrategia paregabeak probatzeak merezi duela.\nGaur bertan, Netflix-en mezu elektroniko zoragarria jaso dut. Gaiaren ildoa zuen:\nJarduera susmagarria █████ Marvel Netflix-en █████\nMezu elektronikoa irekitzen duzunean, Netflix-en oharra izateko agertzen den mezu bakarra da ... baina itxaron.\nPantaila keinuka ikusi bezain laster, ninduten. Eta bai ... Klik egin eta bideoa The Punisher filmarekin erreproduzitu nuen. Eta bai, orain ikusi behar dut. Nork ez du maite Frank Castle?\nTags: animatutako posta elektronikoaanimaziozko gifgifNetflix\nEdukien analisia: marka eta merkatariei zuzendutako eCommerce merkataritza end-to-end


Printze urdinak — Eibar.ORG | Eibarko peoria\nHemen zaude: Hasiera / Blogak / Izan eta Esan / Printze urdinak\nElena Laka 2007/11/26 10:23\nMaitasun perfektuaren bila klown ikuskizunean.-"Sentimenduzko heziketari buruzko klown parodia” taularatuko dute gaur (…) Virginia Imazek zuzendu du (…). Pupika eta Puxika pailazo ameslariak dira. Ametsetako gizonaren zain daude, bere “printze urdina” noiz agertuko den itxaroten. (…) Hala, hainbat mitoren inguruan hitz egingo dute, ironiarekin. Esate baterako, zein da liluratzeko, limurtzeko modua? Nork hartu beharko luke aurrea? Maitasuna ala desira? Erromantizismoa, musuak eta leialtasuna ere hizpide izango dituzte. Berria, 07-11-25.\nHamabost urterekin, erromantizismoak pertsona (bereziki emakumezkoa) gogorren eragiten duen bizitzako garai horretan, “las niñas ya no quieren ser princesas” kantatzen genuen Sabinarekin, metxeroa eskuan. Ez naiz ausartzen esaten ordurako printze urdina barne-barneko pentsamenduetatik erabat baztertuta geneukanik. Eta printze urdin bat ondoan izateko esperantza galduta ez genuen arren, argi geneukan hala ere, ez genuela printzesa izan nahi, bere bizitzaren jabe diren emakumeak baino.\nBeste belaunaldi, beste mende batean gaude, garai haietatik geratzen den ia bakarra praka pitilloen moda da, eta horiek ere, eraberrituta, bueltatu egin direlako. Baina umeei ekarri diedan jostailu-katalogo dotorean, neskatila guztiak printzesekin dihardute jolasean eta soineko arrosa luzeak baino ez dituzte amets. Neskatila nerabeei nobioa izateak prestigioa ematen die, euretariko ama baten esan kezkatsuetan. Ondorioa: gizarteko bufoioek espilu konkaboa ipintzen digutela, printze urdinarena ateratzen da, eta errealitatea desitxuratua islatzen da. Desitxuratua, baina errealitatea.\nErrealitatea baita neskek printze urdinaren zain segitzen dihardutela, bizitza Disneyren filme azukretsu bat izango balitz bezala. Planta oneko mutila, orojakile, egoera ororen konpontzaile. Errealitatea da zenbat zalantza eta autoestima falta sortzen dituen liluratzeko modua ez topatzeak, zenbat eztabaida eragiten dituen aurrea hartzeko kontuak, nola banatzen den desira mutilentzat, maitasuna neskentzat.\nGure hamabost urteetako praka pitilloak algodoi hutsezkoak ziren, gaur egunekoak ostera elastina ere badaukate, askoz bigunagoak dira eta gorputzaren formari moldatu egiten zaizkie. Pitilloak eguneratu diren bezala, hala zabaldu eta eguneratu beharko litzateke printzegai berriei egin beharreko galdera zerrenda: guapoa da? Ondo ematen ditu musuak? Eta, etxeko lanak eta umeen zaintza partekatuko ditu? Nire lanbideari ez dio oztoporik ipiniko? Nire lagunekin irteteari eta nire aisia izateari ez dio trabarik jarriko? Ez da saiatuko nire bizitza kontrolatzen, ez psikologikoki, ez indarkeriaren bitartez? Alegia, elastina piska bat ipiniz gero betiko printze urdinarentzako betebeharretan, harremanak askoz erosoago.\nMusu bana benetako printze urdinei, maite gaituztelako gure ondoan dauden gizon horietxei, alor guztietan maila berekotzat gauzkatenei. Horrexegaitik gehiago maite ditugulako. Eta printze urdin bila dabilenarentzako, kontuz paper arrosa hutsa baino ez diren horiekin. Bizitza askoz errazagoa baita erromantizismoak praktizismoan oinak ondo errotuta dauzkanean.\netiketak: errlomantizismo, printze, elastina, urdina, algodoi, printzesa, musu\nOso ona artikulua\nneretako be inspiraziñua izan da. Zure baimenakin, neuk be idatziko dot zeozer titulo horrekin, meme baten estilora edo\nEz dago baimen beharrik, Leire.\nGustora irakurriko dogu zeurea.


Irizarren autobus elektrikoak Londresko kaleetan barrena - SPRI\nIrizarren autobus elektrikoak Londresko kaleetan barrena\nIrizar enpresak akordioa erdietsi du Go Ahead-ekin, Londres-ko garraio operadorearekin\nUrte bete baino gehiagoz, bi unitateak 507 eta 521 lineatan ibili dira\nGipuzkoar enpresak akordioa erdietsi du Go Ahead-ekin, britainiar hiriburuko garraio operadorearekin\n2015ean hasitako esperimentazio tarte baten ostean, Londresko hiri- garraioaren operadore pribatu Go Ahead-ek %100 elektrikoak diren Irizar euskal fabrikatzailearen bi autobus gehitu ditu bere flotara.\nUrte bete baino gehiagoz, bi unitateak, Waterloo Station eta Victoria Station lotzen dituen 507 eta Waterloo Station eta London Bridge Station lotzen dituen 521 intentsitate handiko lineatan ibiltzen izan dira.\n“Operazio- datuek, eskatutako helburuak oso ongi bete dituzte”, ziurtatu du gipuzkoar konpainiak komunikatu baten bitartez. Konpainiak, fase honetako emaitzek, britainiar enpresarekin erdietsitako akordioa lortu dute.\nFlotan txertatutako unitateez gain, kontratuak mantentze integraleko zerbitzuak aintzat hartzen ditu. Gaurtik aurrera, bi autobusak, Stratford-eko Geltoki Internazionala eta Lewisham Geltokia lotzen dituen eta garraio baldintza desberdinak eskaintzen dituen 108 linean ibiliko dira.\nIrizar e-mobility-ko zuzendari Héctor Olabegogeaskoetxearentzat, autobusak Go Ahead-en flotan txertatzea, bere konpainiak, merkatu eta operadore desberdinen beharretara egokitzeko gaitasunaren adierazle da.\nBi ibilgailuek, 12 metroko luzera, beheko zoru jarraitua eta erdiko atean kokatutako arrapala elektrikoa duten bi ate bikoitz ditu. Motor elektrikoak, 180kWko potentzia du eta energia 282kWh biltegiratuta ditu; horren arabera, 160 eta 180 kilometroko tartea izango du, Londresko trafikoaren baldintzetan.\nIrizar i2e autobusa Londreseko kaleetan barrena


Eusko Legebiltzarrerako hauteskundeak 2020. Hauteskunde-batzordeak. Galderak eta erantzunak - Hauteskundeak - Eusko Jaurlaritza - Euskadi.eus\nEusko Legebiltzarrerako hauteskundeak 2020. Hauteskunde-batzordeak. Galderak eta erantzunak\nZein da Hauteskunde Administrazioaren xedea?\nZer organok osatzen dute Hauteskunde Administrazioa?\nZein batzorde dira iraunkorrak? Eta zer iraunaldi dute iraunkorrak ez direnek?\nNork ematen dizkie baliabide materialak eta giza baliabideak hauteskunde-batzordeei?\nNolako osaketa dute hauteskunde-batzordeek?\nZein dira hauteskunde-batzordeen eskumenik esanguratsuenak?\nZein dira hauteskunde-batzordeetako helbideak eta telefono-zenbakiak?\nNon argitaratzen dira Hauteskunde-batzorde zentralaren eta Autonomia-erkidegoko hauteskunde-batzordearen akordioak eta ebazpenak? Zein dira hauteskunde hauei aplika dakizkiekeen akordiorik garrantzitsuenak?\nZer eginkizun dute udaletako idazkariek hauteskunde-prozesuan?\nHauteskunde-prozesuaren gardentasuna eta objektibotasuna bermatzea, bai eta berdintasun-printzipioa ere, kargu publikoetarako sarbidean.\nHauteskunde-batzorde zentralak, autonomia-erkidegoko hauteskunde-batzordeak, lurralde historikoko hauteskunde-batzordeek eta eskualdekoek, bai eta hauteskunde-mahaiek ere.\nHauteskunde-batzorde zentrala eta autonomia-erkidegoko hauteskunde-batzordea iraunkorrak dira, gainerakoen agintaldia hauteskundeen egunetik 100 egunera bukatzen da.\nHauteskunde-batzorde zentralari Diputatuen Kongresuak; autonomia-erkidegoko hauteskunde- batzordeari Eusko Legebiltzarrak eta lurralde historikoko zein eskualdeko hauteskunde-batzordeei Eusko Jaurlaritzak.\nOsaketa mistoa dute, langile judizialez eta hautagaitza aurkezten duten alderdi politikoetako ordezkariez osatzen baitira.\nHauteskunde-batzorde zentralak ebazten ditu Autonomia Erkidegoko Hauteskunde Batzordearen akordioen aurkako errekurtsoak, eta gainerako hauteskunde-batzordeek nahitaez bete beharreko jarraibideak ezartzen ditu.\nAutonomia-erkidegoko hauteskunde-batzordeari dagokio hauteskunde-propagandarako doako espazioak banatzea irrati eta telebista publikoetan, bai eta hautagaitzek jasotzen dituzten hauteskundeetarako diru-laguntzak finkatzea ere.\nLurralde historikoko hauteskunde-batzordeek hautagaitzak eta hauteskundeetako emaitzak aldarrikatzen dituzte.\nEskualdeko hauteskunde-batzordeek hauteskunde-mahaietako kideen jakinarazpenak egin eta sinatzen dituzte, bai eta hauteskunde-mahai horietako artekariak izendatu ere.\nIkusi webgune honetako batzordeen direktorioa, Helbide interesgarriak atalean.\nHauteskunde-batzorde zentralarenak www.juntaelectoralcentral.es webgunean eta Estatuko Aldizkari Ofizialean (BOE) argitaratzen dira, eta Autonomia-erkidegoko hauteskunde-batzordearenak www.legebiltzarra.eus webgunean eta Euskal Herriko Agintaritzaren Aldizkarian (EHAA). Akordiorik garrantzitsuenak webgune honetako Hauteskunde-batzordeen Akordioak izenburuko atalean jasota daude\nHauteskunde Legearen arabera, eskualdeko hauteskunde-batzordeen ordezkariak dira eta, hortaz, hauteskunde-batzorde horientzat lan egiten dute hauteskunde-prozesuak dirauen bitartean.


20 positibo berri zenbatu dituzte Debabarrenean - etakitto.eus\n20 positibo berri zenbatu dituzte Debabarrenean\nETA KITTO 2020, Urr 07\nOsasun sailak eman ditu atzoko PCR proben inguruko datuak eta Debabarrenari dagokionez, aurreko egunean baino 6 pertsona gutxiagok eman dute positibo COVID-19an- Guztira, hogei positibo zenbatu dituzte; 8 Deban, launa kasu Eibar eta Elgoibarren; 2 Mendaron eta kasu bana Ermuan eta Mutrikun.\nAzken orduetan PCR proba gehiago egin dituzte; 10.022. Horietatik 428 izan dira positibo, horietako 180 Gipuzkoan. ZIUn Araba, Bizkaia eta Gipuzkoan 51 pertsona daude eta guztira 238 ospitaleratu daude.\n« Astero ibilbide osasungarri bat antolatu du Debabarreneko AECC Minbiziaren aurkako Elkarteak Idazlearekin Harixa Emoten irakurketa taldeak aurrez aurreko saioei ekin die »


Ez tematu txinako saguzarrekin globalizazioak ekarriko dizue 2019-nCoV eta izurri gehiago\nMunduko Osasun Erakundeak 2019-nCoV deitzen du 2020. urte hasierako osasun alarmaren erruduna, Wuhango koronabirusa deitzen dio euskarazko Wikipediak, Txinako gripe berria entzun daiteke kalean... Hedabideek krisiaren jarraipenaz antolatu duten espektakuluarekin, esango litzateke pandemia katastrofikoa heldu dela. Oraingoz birus berri batek zabaldutako pneumonia epidemia da, globalizazioaren albo kalteetako bat. Kalte larria, hori bai.\nIndonesian ere 2019-nCoV koronabirusari hesia jarri nahian: Txinatik iritsitako bidaiariak desinfektatzen.\nAsko dira egunero begirada bat ematen diotenak AEBetako Johns Hopkins institutuak interneten daukan mapa interaktiboari: 2019-nCoV koronabirusaren [Erredakzioaren Oharra: artikulua inprimitu eta egun gutxitara ofizialki SARS-Cov-2 izendatu dute koronabirus berria] eraginak –kutsatuak, hilak eta sendatuak mundu osoan bezala herrialdeka– jarraian eguneratzen ditu, Munduko Osasun Erakundeak eta AEBetako eta Txinako agintariek eskainitako azken datuekin. XXI. mendeko bigarren hamarkadan, munduko zoko batean agertutako birus berri bat planeta osora nola –hegazkinez, prefosta– zabalduz doan behatu dezakegu une oro.\nCoronavirus cld infect more than 60% of the global population if containment methods fail, acc to Prof Gabriel Leung, chair of public health medicine HONG KONG.\nEven if the death rate reaches JUST 1%, the potential spread means it cld still kill thousands https://t.co/zznkEHzHwJ\n— Dagmar Unger (@DagmarUnger) February 11, 2020\nZortzi astetan dozenaka milaka jende kutsatu eta milako erdi bat hiltzeaz gain, inon ikusi gabeko berrogeialdi eta setio egoerak ikusi dira Txinako Wuhan eta beste hiri handietan eta beste herrialdeak hasi dira Txinarekiko mugak ixten ez bada bai gogortzen. Gaur munduko ekonomiaren motor nagusia den erraldoiaren hazkundea berehala kaltetu du, txinatarrekiko xenofobia indartzen ikusi da… Panikoa. Espektakulua ere bai.\nAsko aipatu da koronabirusa Wuhango Huanan merkatutik hasi zela zabaltzen, azoka hartan erakusten eta saltzen diren animalia basatiren batetik gizakira jauzi eginda. Sugeez hitz egin zen aurrena, geroago saguzarra azaldu da munduaren aurrean izurri berriaren errudun.\nMonthly Review aldizkarian Rob Wallace epidemiologoak dioenez, Mendebaldeko jendeon aurreiritziei ondo dagokien arren epidemiaren errua egoztea urruneko txinatar ustez atzeratuek klase guztietako animalia basatiak jateko omen daukaten ohiturari, lehenbiziko 2019-nCoV kasuak azoka horretatik aparte azaldu omen ziren eta azoka horretan bertan ere kutsatze kasu asko gertatu ziren txerrien salerosketan ari zirenen artean.\nSukar afrikar epidemia batek Txinako txerrien erdiak hil zituen justu iazko urtean eta honen birusaren inguruan osatu ahal izan da koktel hilgarri berria. Big Farms Make Big Flu (Granja handietatik, gripe handiak) liburuaren egilea den Wallacek dio Txinako merkatuetan elkarren ondoan saltzen direla inguruetako betiko ehizakiak, nekazari txikien ekoizpenak eta laborantza edo akuikultura industrialetako produktuak, garapen eredu kontrolgabe baten irudi.\nBasoan, espezie jakin batean ohikoa den birus batek gizakiarengana jauzi egite horretan, Wuhandik oraingoan zabaldu den suteak badu hein batean antza aurretik Ebolarekin Kongon gertatuarekin. Globalizazio neoliberalak mundu osoan gogortu du natur baliabide guztiei etekin ekonomikoa ateratzeko presioa, urari edo mineralei bezala soro eta basoei. Eragiten dituen hondamendi ekologikoei gehitu behar zaie oihanetako abereen artean ohikoak diren patogenoek inguru zibilizatuetara jauzi egitea, gero gurutzatzeko nekazaritza industrialak granja erraldoietako abereen artean mutatu diren beste patogenoekin.\n“Txina ez da salbuespena”, dio Wallacek, “AEBak eta Europa ere izan dira gripe mota berrien habia, H5N2 eta H5Nx duela gutxi; haien multinazional eta esku-makil neokolonialek eragin dute Ebola zabaltzea Afrika Mendebaldean eta Zika Brasilen. AEBetako osasun agintariek agro-industria babestu zuten H1N1 eta H5N2 izurrien garaietan”.\nSukar kontrola Pekingo metro geltoki batean\nLur osoa, hesirik gabeko Pangea\nLe Partage ezkerreko aldizkariak 2019-nCoV izurria historiaren testuinguruan kokatu nahian idatzi duenez, epidemiak Neolito Arotik datoz; aski fenomeno berria dira beraz gizakion eboluzioaren kate luzean. Homo Domesticus liburua idatzia duen James C. Scott antropologoaren hitzak hartuz, “ia gaixotasun kutsakor guztiak azken hamar mila urteotan agertu dira, asko duela bost mila urte eta zibilizazioaren emaitza dira. Kolera, barizela, elgorria, gripea, baztanga, agian paludismoa ere bai, agertu dira hiritartzearekin eta nekazaritzarekin”.\nScotten arabera, gizakiok 26 gaixotasun partekatzen ditugu oiloekin, 32 arratoi eta saguekin, 35 behorrekin, 42 txerriekin, 46 ardi eta ahuntzekin, 40 behiekin eta 65 etxekotuen artean gure lagun zaharrena den txakurrarekin. Zehazki gripea lotuta omen dago duela 4.500 urte inguru etxekotu genituen uretako hegaztiekin. Txinako hego-ekialdea denez oso aspalditik munduan gizaki, txerri, oilo, ahate, antzara eta animalia basatien kontsumo gehien metatzen duen gunea, ez da harritzekoa bera izatea hegaztietatik eta txerrietatik abiatutako gripe berrien laborategia.\nEuroparroi dagokigunez, aspalditik ezagunak dira hainbat izurri nabarmen. Esaterako, Kristo Aurreko 430. urtetik 426ra bitartean, Atenasek bat izugarri handia jasan zuen, Persiatik gerran etorritako tropen harremanetik iritsia. XIV. mendean Europan sartu zen –Genoako portutik, diotenez– izurri beltza, bubonikoa ere deitua, kontinenteko biztanleen artean sekulako sarraskia eraginez; ondoko mendeetan ere behin eta berriro berragertuz. Izurriok mundializazioaren hasierarekin jauzi izugarri bat egin zuten. Duela 500 urte Europak bere itsasontziak bidaltzen zituen Ipar eta Hego Ameriketara, Asiara eta Afrikara. Eta ordura arte ekologiaren ikuspegitik ia isolatuta egondako kontinenteak berriro lotu zituzten, ez haien lurzoruak batuz baina bai batetik bestera landareak, animaliak, birusak eta baita kulturak ere zeramatzaten gizakien bidez. Oso berandu hasi gara jakiten zenbateraino sarraskitu zituzten Ameriketako biztanleak konkistatzaileek eramandako gaixotasun kutsakorrek: ordurako guk, europarrok, mende luzeetako hautespen naturalez elgorri, barizela, errubeola eta beste hainbat gaixotasunen kontrako immunizazio maila bat lortua geneukan.\nEz da aspaldi ospatu zela gripe espainiarra deituaren mendeurrena, Lehen Mundu Gerraren ostean munduan dozenaka milioika biktima eragin zituen harena. Orduan jendeak ez zuen hegazkinez bidaiatzen. Aldiz, mugikortasun totala ezin eztabaidatuzko balio sakratu bihurtuta dago 2020an. Oso antzinako denboretan, duela 540 milioi urte, planetako lehor guztiek osatzen bazuten geroago kontinentetan zatitzen joan den Pangea izeneko kontinente bakarra, gaur mugikortasun totalak Lurra berriro bilakatu du Pangea bakar. Honek planetaren ekologia osoan –gizakiongan barne– eragin behar dituen astinduen erakusle berri bat da Wuhango pneumonia, baina etorriko dira gehiago.\nAzkenean, zein hilgarri suertatuko ote da 2019-nCoV izurritea? Zorrotzegi ala bigunegi ari ote dira agintariak? Rob Wallace biologo eta epidemiologoak urtarril amaieran laburbildu zuenez, “oraindik ez ditugu ezagutzen ez gaixotasunaren jatorri zehatza, ez kutsatze ahalmena, ez harentzako tratamenduak, horrek azaltzen du zergatik dauden 2019-nCoV-az hain alarmatuta epidemiologoak bezala osasungintzako agintariak”.\nTxinako Armadaren ekipo medikuak Wuhango aireportuan\nKanal hauetan artxibatua: Koronabirusa | Txina | Globalizazio neoliberala | Covid-19ren biharamunari so


Nola gorde errautsa kolkoan izeneko poema-liburua kaleratu du Miren Agur Meabek «triptiko baten hirugarren hegala».\nLarunbatean hasiko da "Hitzen Lihoa" ekimena Oiartzunen\nDuela hiru urte abiatu zen ekimena, Xabier Lete omentzeko asmoz. Ordutik urtero gai bat izan da jardunaldien ardatza, aurten, "Sorkuntza kolektiboa". Egitarauaren barruan, Lete bera omenduko dute, bere heriotzaren hamargarren urteurrenean, literatur ibilbide baten bitartez; Txakur Gorria kolektiboak Oiartzungo sortzaileekin sortutako lana plazaratuko dute; Metrokoadroka kolektiboak "Site Specific" emanaldi bat eskainiko du herriko elizan; 2001ean Txalaparta argitaletxeak plazaratutako Gutiziak liburuaren irakurraldi kolektiboa egingo dute; arte munduko hainbat kolektibo gonbidatu dituzte mahai-inguruan sorkuntzaz gogoeta egitera.\nLaugarren aldiz antolatu dute DK Poesia Lehiaketa Balea Zuria argitaletxeak eta Donostia Kulturak, idazle gazteen lana hauspotzeko asmoz; abenduaren 31ra arte aurkez daitezke lanak. Albiste honetan bildu ditugu oinarriak, osorik.\n"Keinu Leihoak" zikloa antolatu du Mairu antzerki tailerrak Lesakan\n"Keinu leihoak" zikloa antolatu du 16. aldiz Lesakako Mairu antzerki tailerrak. Hiru ikuskari gonbidatu dituzte, abendua eta urtarrila artean.


A-12: grebarako deia Bizkaiako Osakidetzan - CNT Sindikatua\nCNTk bat egin du Osakidetzako grebarekin, eta langile guztiei deitu die grebarekin bat egiteko.\nSail sindikalak "Eusko Jaurlaritzak osasun pribatuari emandako babesa" salatu du, "osasun publikoaren kalterako".\nOsakidetzan bi greba egun egin ostean, bat Araban (urriaren 29an) eta bestea Gipuzkoan (azaroaren 5ean), CNTk osasun sektoreko greba zabaltzeko eta babesteko deia egin du.\nOsakidetzako CNTren sail sindikalak adierazi du ondorio larriak izaten ari direla Euskal Osasun Sistemaren egiturazko defizitak. Sail sindikalak adierazi du defizit horiek agerian geratu baino ez direla egin COVID-19ren krisian, baina urte asko direla Osakidetzako langileei egokitzen zaizkienak.\nSail sindikalaren arabera, kudeaketa horrek "osasun publikoaren pixkanakako narriadura ezkutatzen du, osasun pribatuaren alde, gero eta lotsagabeago; izan ere, etengabe desbideratzen zaizkio pazienteak eta zerbitzuak, Osakidetzan behar bezala funtzionatzen zuten zerbitzuak alde batera uzten edo, zuzenean desegiten direnak, eta arreta jaso zezaketen pazienteak, baina, ate birakarien ondorioz, beste azalpen bat ez dutenak, erakunde pribatuetara jotzera behartzen dira. "\nLangileen zahartzearen, inbertsiorik ezaren eta baliabideen aurrean, sail sindikalak adierazi duenez, gobernuek ez dute inoiz elkarrizketa-jarrerarik izan, eta, beraz, Osakidetzako CNTko langileek adierazi dutenez, mobilizazioa da geratzen zaien bide bakarra.\nIrudiaren iturria: GasteizHoy


okupazioa « Prentsa oharrak\nUdalaren Antzoki Sareak % 100eko okupazioa lortu du neguko denboraldian proposatutako antzerki, dantza eta musika saioetan\nKategoriak: Prentsa oharrak — Etiketak: Estíbaliz Canto, okupazioa, Udalaren Antzoki Sarea — Komunikazio Zerbitzua / Servicio de Comunicación — 31 martxoa 2021 14:23\nPrincipal antzokian edukiera 400 pertsonara dago mugatuta eta gainerako udal antzokietan % 50era.\nUdalaren Antzoki Sareak leku guztiak betetzea lortu du neguko denboraldiko antzerki, dantza eta kontzertuen proposamen ia guztietan. Urtarriletik martxora bitartean, 37 ikuskizun eskaini dira guztira, 28 Principal antzokian eta 9 gizarte etxeetako antzokietan. Principal antzokian edukiera 400 pertsonara dago mugatuta eta gainerako udal antzokietan % 50era.\n“Arte eszenikoetan parte hartzen duten sektore guztientzat hain zaila den egoera honetan, gure helburua da arte eszenikoen programazioa ahal den neurrian mantentzea. Baliabide tekniko eta ekonomikoen arabera programatzen saiatzen gara, antzerkia, dantza, musika eta hori ahalbidetzen duten milaka pertsonek bere lan aparta egiten jarrai dezaten”, adierazi du Estíbaliz Canto Hezkuntza eta Kultura zinegotziak.\nUdalaren Antzoki Sarea kalitateko ikuskizunak eskaintzen saiatzen da agertokietan eszenaratzen diren istorioez gozatu eta horiekin hunkitu, barre edo negar egiten duten herritar guztiei.\n“Gure ustez arte eszenikoak herritarren premien parte dira, eta, beraz, administrazio publikoek premia horri erantzuna eman behar diote. Horregatik, oso positibotzat jotzen dugu neguko programazioa egin ahal izana; ikuskizun bakarra utzi dugu bertan behera, Ballet du G.Theatre de Geneve“, gehitu du Cantok.\nAurrekoetan bezala, helduentzako antzerkietan ia leku guztiak bete dira. ‘La Máquina de Turing’, ‘Principiantes’ eta ‘Eva contra Eva’ ikuskizunek, esaterako, sarrera guztiak saldu dituzte. Nabarmentzekoa da Mario Gasek zuzendutako ‘Principiantes’ obraren erabateko estreinaldia, Principal antzokian.\nAzken urteetako joeraren ildotik, ‘Antzerkia Ibaiondon’ zikloan leku guztiak bete dira eta ‘JIM Aktual’ zikloan sarreren % 85 saldu dira.\nBestalde, euskarazko ikuskizunek goranzko joera dute eta ‘Kutsidazu bidea Ixabel’ antzezlanean, adibidez, lekuen % 92,5 bete dira. “Euskarazko antzerkiak eta ikuskizunek osasun ona dute, eta, horregatik, proposamen hauen kalitatea eta kopurua handitzen jarraitzearen aldeko apustua egingo dugu”, iragarri du zinegotziak.\nDantzari dagokionez, emaitzak ere oso onak dira, ia lekuen % 100 bete direlako. Izan ere, azken urteetan dantza saioetara hurbildu den pertsona kopurua neurriz igo da.\nKontzertu Handien Zikloaren barruan, Donostiako Orfeoiak leku guztiak bete ditu, eta Il Gardellino Baroque Orquestrak lekuen % 90. Bi taldeek kalitate handiko kontzertuak eskaini dituzte.\nPop kontzertuei dagokienez, ia leku guztiak bete dituzte, eta nabarmentzekoa da batez ere ETS talde arabarrak eskainitakoa.\nXXI. Mendeko Flamenkoa zikloan egin diren bost kontzertuek leku guztiak bete dituzte. Edizio honetan 2020ko zikloan partu hartu ezin izan zuten kantarietako batzuk egon dira.\nAzkenik, familiei zuzendutako ikuskizunetan edukieraren % 90 bete da. Familientzako ikuskizunetan parte-hartzaile kopurua pixkanaka goraka doala nabari da.\nAntzoki Saretik oso modu positiboan baloratzen dute herritarrei kalitateko antzerkiak eskaintzen jarraitzea. “Publikoari eskerrak eman nahi dizkiogu, pandemia egoeran ere antzokiak betetzen dituelako. Herritarrek antzokira joateko beharra dutela uste dugu, eta hala erakutsi dute amaitu berri den denboraldi honetan. Bertan egiten diren antzerki eta jarduerak guztiz seguruak dira”, azpimarratu du Estíbaliz Cantok.\nIKUSKIZUNA / ESPECTÁCULO Data / Fecha Lekuak / Aforo Ikusleak / Espectadores/as %\nANTZERKI ABONAMENDUA / ABONO TEATRO\nLa máquina de Turing 2021/02/06 400 400 % 100,00\nPrincipiantes 2021/02/12 400 400 % 100,00\nLa habitación de María 2021/02/25 400 392 % 98,00\nDribbling 2021/03/20 400 388 % 97,00\nFortunata y Benito 2021/03/23 400 377 % 94,25\nEva contra Eva 2021/03/26 400 400 % 100,00\nABONAMENDUTIK KANPO / FUERA DE ABONO\nNatalia Lacunza 2021/02/05 397 325 % 81,86\nSanti Rodriguez 2021/03/05 400 377 % 94,25\nEñaut Elorrieta 2021/02/27 400 369 % 92,25\nETS 2021/03/12 400 400 % 100,00\nDANTZA ABONAMENDUA / ABONO DANZA\nCarmen Maquía 2021/02/19 400 390 % 97,50\nBallet du G.Theatre de Geneve 2021/03/19 367 367 % 100,00\nEUSARAZKO ANTZERKI ABONAMENDUA / ABONO EUSKERA\nKutsidazu Bidea Isabel 2021/02/17 400 369 % 92,25\nZer gertatu ote zitzaion Ana Garciari 2021/03/04 273 232 % 84,98\nABONO IBAIONDO ABONAMENDUA\nUn poyo rojo 2021/02/26 143 143 % 100,00\nEspañolas, Franco ha muerto 2021/03/18 146 146 % 100,00\nABONO JIM ABONAMENDUA\nAntonia 2021/02/18 136 134 % 98,53\nQuinta Feira 2021/03/11 124 91 % 73,39\nABONO FLAMENCO ABONAMENDUA\nPansequito 2021/01/30 149 149 % 100,00\nIsrael Fernández 2021/02/13 148 148 % 100,00\nMayte Martín 2021/02/27 148 148 % 100,00\nDavid Palomar 2021/03/13 149 149 % 100,00\nCancanilla de Málaga 2021/03/27 149 149 % 100,00\nKONTZERTU HANDIAK / GRANDES CONCIERTOS\nOrfeón Donostiarra 2021/02/20 400 394 % 98,50\nIl Gardellino Baroque Orquestra 2021/03/06 400 351 % 87,75\nFAMILIARENTZAKO ANTZERKIA / ABONO TEATRO FAMILIA\nAlpha 2021/02/21 264 238 % 90,15\nKotondarrak 2021/02/28 264 237 % 89,77\nEncuentracuentos 2021/03/14 344 316 % 91,86\nLaika 2021/03/28 350 299 % 85,43\nFAMILIARENTZAKO MUSIKA ABONAMENDUA / ABONO MUSICA FAMILIA\nPangea 2021/02/07 330 325 % 98,48\nEkomusik 2021/03/07 270 238 % 88,15\nGUZTIRA / TOTAL 9307 % 92,90


Udala hasi da ostalariei dirulaguntzak ematen - Azpeitia - uztarria.eus\nUdala hasi da ostalariei dirulaguntzak ematen\nJulene Frantzesena 2020-12-19 14:16\nOstalariek eta udaleko ordezkariek duela aste batzuk Sanagustin kulturgunean egin zuten bilerako irudia. (Azpeitiko Udala)\nUdalak jakinarazi duenez, ostalariek 63 dirulaguntza eskaera egin dituzte, eta horietatik 47k betetzen dituzte baldintzak. Horietatik 11k oinarrizko 600 euroko laguntza eskuratuko dute, eta beste 36k mila eurora arteko dirulaguntza.\nAzpeitiko Udalak herriko ostalariei laguntzeko 70.000 euroko dirulaguntza lerroa onartu zuen duela aste batzuk –Eusko Jaurlaritzak tabernak eta jatetxeak ixteko agindua jasotzen zuen dekretua onartu ostean– , eta erakundeak azaldu duenez, dagoeneko hasi da eskaera egin duten ostalariei mila eurora arteko laguntzak ordaintzen. Udalak jakinarazi duenez, ostalariek 63 dirulaguntza eskaera egin dituzte, eta horietatik 47k betetzen dituzte baldintzak. Horietatik 11k oinarrizko 600 euroko laguntza eskuratuko dute, eta beste 36k mila eurora arteko dirulaguntza. Erakundeak zehaztu duenez, eskaerak egiterakoan baldintzak bete ez dituzten hamasei dirulaguntza eskaeren egileek hamar eguneko epea dute beharrezko dokumentazioa osatzeko.\nUdalaren arabera, ostalaritza establezimenduen jabeen egoera ez ezik, ostalaritza langileena ere "kezkagarria" da. Hori dela eta, Nagore Alkorta alkateak gogorarazi du egoera ekonomiko txarra pasatzen ari diren herritarrei zuzendutako dirulaguntza lerro bat baduela udalak. Hain zuzen ere, pandemia garaian diru sarrerak murriztu zaizkien herritarren beharrei erantzuteko laguntza horiek "egokitu" egin dituztela gogorarazi du. Horrenbestez, baldintzak betetzen dituzten ostalaritzako nahiz beste edozein sektoretako langileek laguntzak eskura ditzaketela adierazi du. Informazioa udaletxera joanda edo 943-15 71 92 telefono zenbakira deituta eska dezakete horiek.\nAlkateak esan duenez, pandemia hasi zenetik behar gehien dituztenen ondoan egotea izan da udalaren lehentasuna: "Plan integral bat egina dugu, herritar guztiak babesteko eta hainbat egoerari erantzuteko". Horren harira, alkateak esan du azken hilabeteetan kolpatutako sektoreetako bat izan dela ostalaritza: "Sektore ekonomikoen beharrei erantzuteko ahalegina egiten ari gara, eta aurrerantzean ere, udal baliabideak erabiliko dira gure herriko egoera ekonomikoa sustatzeko". Alkortak adierazi duenez, udalaren laguntza "osagarri" bat da, erakunde horrek dituen baliabideekin "ezinezkoa" delako dena konpontzea: "Horregatik eskatzen diogu Eusko Jaurlaritzari erabaki guztiak dagozkien laguntza konpentsatzaileekin batera planteatzeko; izan ere, beharrezkoa da ostalaritza sektorearentzat plan eraginkor bat egitea".\nEkonomia eta gizarte beharrak ardatz\nAzpeitiko Udalak herritarrei nahiz eragile ekonomikoei bideratutako 1,7 milioi euroko plan integrala osatu zuen maiatzean. Erakundeak adierazi duenez, martxoan 267.500 euro bideratu zituen herriko merkatariei eta ostalariei laguntzera. Hain zuzen ere, orotara, 286 establezimenduk jaso duten mila eurora arteko laguntza orduan.\nGainera, zaintzarako, oinarrizko beharretarako eta alokairua edo mailegua ordaintzeko laguntzak ere jarri ditu martxan udalak, erakunde horri dagozkion zergak atzeratzearekin batera. Horrez gain, oinarrizko elikagaiak banatzeko zerbitzua indartu eta erosketak egiteko nahiz bakardadeari aurre egiteko laguntza eskaintzen jarraitzen duela adierazi du udalak. Bestalde, beste erakunde batzuekin elkarlanean, egoera kalteberan dauden herritarrak hobeto ezagutzeko eta haien beharrei erantzuteko ikerketak egiten ere ari dela adierazi du erakundeak.


topic_facet:"Mekanizazioa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Garraioa eta ibilgailuen mantenimendua (Lanbide Arloa)" topic_facet:"Fabrikazio mekanikoko diseinua (Heziketa zikloa). Goi maila" topic_facet:"Lanbide Heziketa" topic_facet:"Metal-eraikuntzak (Heziketa Zikloa). Goi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Garraioa eta ibilgailuen mantenimendua (Lanbide Arloa) Proposatutako gaia: Fabrikazio mekanikoko diseinua (Heziketa zikloa). Goi maila Proposatutako gaia: Lanbide Heziketa Proposatutako gaia: Metal-eraikuntzak (Heziketa Zikloa). Goi maila\n1 Fabrikazio Mekanikoa (Lanbide Arloa) Fabrikazio mekanikoko diseinua (Heziketa zikloa). Goi maila 1 Galdaketa (Heziketa Zikloa). Erdi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila Garraioa eta ibilgailuen mantenimendua (Lanbide Arloa) 1 Karrozeria (Heziketa Zikloa). Erdi maila Gehiago ... Lanbide Heziketa Mekanizazioa (Heziketa Zikloa). Erdi maila Metal-eraikuntzak (Heziketa Zikloa). Goi maila Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Batela, 25 urte arropak kresalez janzten | Batela Batela, 25 urte arropak kresalez janzten – Batela\nBatelak, moda eta dekorazio nautikoko markak, 25 urte bete ditu. Mende laurden horretan, Getarian sortutako markak oinarriak sendotu ditu, eta Espainiako estatuan moda nautikoaren esparruan erreferente bilakatu da.\nBatelaren historia Anek eta Enekok Donostian itsas-tresnen denda bat hartu zutenean hasi zen. Denda hura hartzearekin batera, lehendabiziko arropa diseinatzea eta merkaturatzea erabaki zuten: euritako zira hori bat. Bi faktore horien elkartzetik sortu zen Batela.\nBerehala batu zitzaizkion arropa gehiago hasierako zira horri: marradun kamisetak, beste zira batzuk, jertseak, artilezko berokiak… Uneotan Batelak bi kolekzio ateratzen ditu urtero: bata, udaberri/udakoa eta udazken/negukoa, bestea.\nArropa kopuruan izandako hazkundea, hazkunde geografiko gero eta aipagarriagoarekin estuki lotuta doa; hasiera batean, Frantziako eta Italiako kostalderantz hedatu zen Batela, eta, ondoren, Alemania, Erresuma Batua eta Japoniara ere iritsi da.\nBezeroen beharrei erantzuteko dekorazio-katalogo bat ere osatu du, urratsez urrats, Batelak. Egun, 800 erreferentziatik gora jasotzen ditu argitalpen horren baitan.\nMila esker Batela aukeratzen duzuen guztioi\nZirraragarria da Gaizka Garitano lehen mailan Eibar taldea Batelaren jertse batekin zuzentzen ikustea, edo Joaquín Sabina ‘Dos pajaros de un tiro’ biraren baitako kontzertu batean gure marradun kamisetarekin jardutea; atseginak izan ziren Eugenia Silva Espainiako top-modelak bere blogean eskaini zizkigun hitzak; eskertzekoa Instagramen Mayte Méndez de Vigo, Mediaseteko estilismo arduraduna, Batelaren kamisetekin azaltzea, bai eta Barbara Goenaga aktorea eta Iñaki López aurkezlea euritako zira hori banarekin ikustea.\nBaina, batez ere, gure herri eta hirietan oinez gabiltzala, Batelaren hainbat sasoitako diseinu desberdinak emakume, gizon eta haurren soinean ikustea maite dugu. Gure arropen kalitatea eta erosotasuna preziatzen dutela nabaritzea, berriz ere dendetara beste era bateko produktu baten bila joaten direla sentitzea. Horiei guztiei, mila esker. Batelako lan-taldearentzat plazerra da zuentzat lan egitea.


Estella ofrece dos espacios para pintar grafitis y fomentar la creatividad | Cope Tierra Estella\nEstella ofrece dos espacios para pintar grafitis y fomentar la creatividad\n(Viernes, 28 de enero de 2022)La comisión de Juventud del Ayuntamiento de Estella-Lizarra ha dado luz verde a una iniciativa, que ya se ha materializado en ciudades como Zaragoza, y que permite habilitar dos espacios, de casi 150 metros lineales, para que la ciudadanía pueda expresarte artísticamente con murales o grafitis.\nUdalak ia 150 metro linealeko bi gune jarriko ditu grafitiak margotzeko eta sormena sustatzeko\nBaimena eskatu beharko da, eskabide bidez, eta baldintza bakarra da horma iraingarriak ez izatea\nEstella-Lizarrako Udaleko Gazteria Batzordeak argi berdea eman dio ekimen bati, dagoeneko gauzatu dena Zaragoza bezalako hirietan, eta ia 150 metro linealeko bi espazio gaitzeko aukera ematen du, herritarrek artistikoki adierazteko horma-irudiak edo grafitiak eginez.\nEspazio horietako bat 75 metro inguruko hormigoizko horma da, U moduko bat eratzen duena Puy eta Nabarreria kaleen artean. Jabeek horretarako baimena eman dute. Bestea, 68 metro inguru dituena, Udalarena da eta Bell-Viste kalean dago, Jurramendiko Mankomunitatearen egoitzaren aurrean.\nAsmoa da baimenak arin ematea. Horretarako, baimena eskatu beharko da eskabide bidez, datu pertsonalak, adierazi nahi den ideia eta eskatzen den espazioa metrotan adierazita. Eskatzen den baldintza bakarra horma-irudiak izatea da, “gizartearentzat iraingarriak ez direnak”, adierazi du Jorge Crespo zinegotziak; bestela, ez da baimenik emanen eta dagokion zehapenarekin ezabatuko dira, egiten badira.\nHorma-irudiak gutxienez 4 hilabetez egonen direla bermatzen da. Eskari handia badago, aldatu eginen dira, baina bestela, denbora gehiago egonen dira.